Sulli Deals – Bila Gambar Wanita Muslim Jadi Mainan Hindutva

Pandemik mencetuskan berbagai-bagai idea bagi melepaskan kebosanan. Antaranya dengan menubuhkan beberapa komuniti di media sosial, seperti ‘Masak Apa Hari Ini’, ‘Tukang Apa Hari Ini’, dan ‘Lawak Apa Hari Ini’. Ia komuniti yang relatif sihat dan selamat; sekadar untuk berkongsi cerita dan jenaka.

Tren ‘yada-yada Apa Hari Ini’ juga ada di India. Cuma di sana, ia sikit berbeza dan agak melanggar norma. Bayangkan, komuniti yang dibina adalah ‘Muslimah Mana Modal Kita Hari Ini’. Sekali baca pun boleh naik bulu roma.

Ceritanya begini. Masih ingat lagi isu perlecehan ustazah di Singapura pada Mei lepas? Di mana, nama dan gambar dua belas orang ustazah dinaikkan tanpa pengetahuan mereka oleh individu tidak bernama ke dalam satu undian – undian ‘ustazah mana paling sesuai dira.tah beramai-ramai’. (Baharudin, 2021).

Julai lalu, kes serupa berlaku di India. Cuma di sana, motivasinya lebih rumit. Bukan sekadar nafsu dan fantasi. Tetapi, ia turut didorong oleh sentimen politik, agama, dan budaya. Yakni, budaya memanggil wanita Muslim sebagai ‘Sulli’.

Iya, Sulli. Bukan mendiang Sulli bintang K-Pop itu. Tapi ‘sulli’ – istilah slanga bagi menghi.na wanita Muslim. Biasanya, yang pakai istilah ini adalah pelampau Hindutva. Jadi bersempena istilah tersebut, mereka ada bangunkan satu aplikasi bernama Sulli Deals.

Aplikasi ini berfungsi sama saja seperti permainan yang biasa kita layan bila bosan di Facebook; akses ke laman permainan, klik satu butang, dan kita pun akan dapat jawapan muka kita serupa dengan artis mana.

Dalam aplikasi Sulli Deals juga pengguna hanya perlu klik satu butang – ‘Cari sulli untuk dibuat modal anda hari ini’. Selesai klik, skrin akan paparkan sekeping gambar wanita Muslim secara rawak. Kemudian seperti biasa, pengguna akan kongsikan ke media sosial (Twitter biasanya). Lalu, jadilah ia seumpama satu permainan; “Weh, aku dapat awek ini. Kau pula dapat siapa?” (Ramesh, July 2021)

Bermula dari seorang pengguna, berjangkit jadi dua dan tiga. Seterusnya dan seterusnya. Sampailah pada 4 Julai, setelah beroperasi selama 20 hari, aplikasi ini mula diketahui ramai (Pandey, 2021) – termasuk oleh mang.sa sendiri yang jumlahnya kira-kira 83 orang, mungkin lebih. (Khan, 2021)

Kebanyakan mang.sa menetap dalam negara. Namun ada juga yang berada di luar negara. Tetapi yang pasti, semuanya Muslim. Rata-rata mereka malah berpendidikan dan berkedudukan; jurnalis, aktivis, artis, dan saintis. Sebab itu, Sulli Deals bukan sekadar pelampias fe.tish tetapi juga se.rangan dari kumpulan fa.sis.

Memetik Rana Ayyub (kolumnis di The Washington Post yang juga salah seorang mang.sa), “Mereka (pelampau sayap-kanan Hindu) percaya, satu-satunya cara untuk malukan dan diamkan kami (wanita Muslim) adalah dengan melakukan se.rangan sek.sual dan jadikan kami objek s.ek.s. Bagi mereka, kami perlu ‘dikurung’.” (Bakshi, 2021)

Dan memang, sebilangan mereka jadi murung. Sampai perlu tutup akaun media sosial. Manalah tidak. Nama dan gambar dah disek.sualkan oleh entah siapa-siapa. Tidak cukup begitu, akaun mereka ditag pula pada hantaran berkaitan (Ramesh, July 2021). Bila begini, hendak keluar rumah pun fikir dua kali.

Apatah lagi pada hari ini, internet sudah semakin meniti realiti-maya. Di sinilah tempat kita bersosial, di sinilah kita berjual, dan di sini jugalah kita membina nama serta label. Justeru, setiap kali kita mengakses media sosial, setiap kali itu jugalah kita umpama singgah ke bandar-maya. Alih-alih, ada pula malaun yang mahu timpakan bahaya – ingin perko.sa dan sebagainya.

Atas sebab itu pada Julai lalu, lebih 200 nama besar di dunia mengirim petisyen kepada pemilik Google, Facebook, TikTok, dan Twitter – meminta supaya keselamatan ditingkatkan khususnya buat pengguna wanita. (Holt, 2021)

Semangat ini kemudian diambil oleh sebilangan besar mang.sa Sulli Deals, dengan diketuai antara lain oleh Hana Mohsin Khan, seorang juruterbang. Dia kumpulkan belasan mang.sa dalam satu group WhatsApp dan dapatkan sebanyak mungkin bukti (tangkap layar berkenaan).

Kemudian dengan kerjasama Delhi Comission for Women (DCW), laporan demi laporan polis dibuat bermula dari 6 hingga 12 Julai. Masing-masing di bawah Sesyen 509, Seksyen 354A, dan Seksyen 66 & 67 atas kesalahan menghi.na kehormatan wanita, melakukan se.rangan sek.sual, dan memindahkan kandungan lu.cah (Ramesh, August 2021).

Namun setakat ini, tiada tangkapan dibuat. Satu-satunya tindakan susulan yang diterima adalah daripada syarikat GitHub sendiri (yang platform pengehosannya disalahgunakan oleh pembangun Sulli Deals).

Erica Brescia, CEO GitHub, dalam laman Twitter mengesahkan yang aplikasi berkenaan sudah pun diturunkan. Akaun pengguna yang terlibat juga digantung. Namun sehingga kini, tiada kenyataan lanjut dibuat – terutama tentang identiti pembangun aplikasi.

Bila identiti pelaku tidak diketahui, proses pengha.kiman pun sukar dijalankan. Sudahnya, isu ini ditutup begitu sahaja; terku.bur bersama masa.

Sebab itu, wajar kenyataan daripada Hana Khan, “Ramai suruh saya berhenti muat naik gambar (ke media sosial). Tapi persoalannya, kenapa pula saya yang perlu berhenti? Kenapa bukan kes ini yang perlu dielakkan dari terjadi? Dan, sampai bila baru tindakan (undang-undang) dapat dilaksanakan?” (Ramesh, July 2021)

Luahan ini memang difahami. Tetapi, apa yang boleh dibuat? Sulli Deals bukanlah kes pertama seumpamanya.

Tanggal 13 Mei lalu, di kala umat Islam menyambut Aidil Fitri, saluran Liberal Doge Live kelolaan Ritesh Jha melakukan hal sama di YouTube. Di mana, imej wanita dari India dan Pakistan dipaparkan sambil dibuat bidaan – olok-olok, tentunya. (Bakshi, 2021)

Ada yang tawarkan 10 rupee. Ada yang mahu beri 5 rupee. Gaya dah macam mahu beli ayam di pasar – tawar-menawar dengan penjual, ditepuk ditampar dagingnya ketika memilih, sambil berfikir mahu digoreng atau dimasak rempah.

Kemudian bila ada seorang pempengaruh membongkar aktiviti je.lek itu di Twitter, habis akaunnya dise.rang berjemaah. Gambarnya diambil, disunting berbaur lu.cah, lalu diapungkan bersama kapsyen, “Sania (nama pempengaruh tadi Sania Ahmad) mana yang patut aku masukkan dalam harem?” Hantaran itu kemudian disambut dengan komen, “Buat apa pilih kalau boleh ba.lun semua? Sudah habis ba.lun, buang saja mereka.”

Agak lancang, tapi memang perkara begini jadi norma. Hatta Amnesty International India sendiri mengakuinya. Januari lepas, ia melaporkan hampir 100 orang politikawanita menjadi bahan gurauan sek.sual di Twitter semasa pilihan raya Lok Sabha. (Jebaraj, 2019)

Mereka diperlecehkan bukan cuma kerana jantina, tetapi agama dan penglibatan dalam politik. Iya, politik berdiri teguh di sebalik perkara ini. Lebih-lebih lagi dasar parti BJP memang anti-Islam. Ambil contoh kes Jun tahun 2018 (TOI, 2018).

Menteri Perpaduan (Jayant Sinha) sendiri bergambar dan mengalungkan bunga malai pada lapan orang penje.nayah yang didakwa terkait dalam kes pembu.nuhan seorang Muslim. Kalau Menteri Perpaduan pun begini, faham-faham sajalah tara mana sensitivi dia.

Perkara ini apa pun tidak pelik. Vinayak Damodar Savarkar, salah seorang pemikir utama Hindutva sendiri menulis dalam bukunya, Glorious Epochs of Indian History bahawa pemer.ko.saan ke atas wanita Muslim adalah satu percaturan politik (yakni, tak main setakat fitnah sesama ahli politik, hidupkan juga sentimen dengan ro.gol wanita lain agama).  Masa sama, ia juga bagai membalas den.dam atas ‘je.nayah’ Islam di India pada zaman pertengahan.

Realiti ini turut dikongsikan oleh Assem Sundan (pengasas-bersama The Rhyme Republic) ketika mengulas fasal isu Sulli Deals (Nabiya Khan, 2021). Kata Assem, satu hari semasa di sekolah, ada seorang senior bertanya sama ada dia Muslim atau bukan. Dia pun jawab, bukan. Dia Hindu.

Terus sahaja senior tadi bercerita pada dia tentang imaginasinya terhadap adik perempuan seorang kawan Muslim ini – terperinci dengan segala posisi. Katanya, keluarga dia memang biasa bercerita dan berimaginasi (terhadap wanita Muslim) begitu. Itu, menurut Assem, adalah kali pertama dia dihadapkan dengan budaya ro.gol (ra.pe culture) bersulam Islamofo.bia.

Kisah Assem ini menunjukkan betapa ia berakar dari persekitaran yang membiasakan lalu menjalar menjadi isu besar seperti Sulli Deals.

Dan sebagai muhasabah, realiti ini malangnya tidak terkecuali di negara kita. Wa ima dalam kes melibatkan aktivis alam sekitar pada Ogos (Alena, 2021), selebriti pada Oktober (Sallehuddin, 2021), mahupun atlit renang pada Mei (Hui, 2021).  Semuanya berkongsi pangkal yang sama – iaitu, hilang segan untuk bersembang tentang kelu.cahan.

Jadi sebagai peringatan bersama, hentikan dan jangan biasakan.

RUJUKAN:

Alena. (2021, 3 September). M’sian Activist (ditapiskan) Harassed, Gets (ditapiskan) with Fake (ditapiskan) Hand & Acid (ditapiskan). World of Buzz.

Baharudin, Hariz. (2021, 27 May). Police investigating (ditapiskan) poll ranking female Islamic teachers; President Halimah and other leaders criticise poll. The Straits Time.

Bakshi, Asmita. (2021, 12 July). Sulli Deals: Indian Muslim women offered for (ditapiskan) in ‘auction’. Al-Jazeera.

Holt, Kris. (2021, 1 July). Facebook, Google, TikTok, and Twitter pledge to improve women’s safety online. Engadget.

Hui, Wong Kai. (2021, 25 May). Berenang dengan ‘buaya’ – atlet imbau gangguan (ditapiskan) jurulatih. MalaysiaKini.

Jebaraj, Priscilla. (2019, 20 May). Amnesty lens on (ditapiskan) tweets against 100 women LS candidate. The Hindu.

Khan, Nuzhat. (2021, 14 July). Sulli Deals: An Everyday Reality for Muslim Women in India. Feminism In India.

Khan, Nabiya. (2021, 22 July). ‘Sulli Deals’ Exposed the Common Roots of Misogyny and (ditapiskan). The Swaddle.

Pandey, Geeta. (2021, 10 July). Sulli Deals: The Indian Muslim women ‘up for (ditapiskan)’ on an app. BBC.

Ramesh, Mythreyee. (2021, 8 July). ‘Sulli Deals’: How Photos of Muslim Women were Misused on a GitHub App. The Quint.

Ramesh, Mythreyee. (2021, 12 August). ‘Sulli Deals’: No (ditapiskan) Made Because We Are Muslim, Say Women Seeking Probe. The Quint.

Sallehuddin, Serimah Mohd. (2021, 20 October). ‘Saya jahil, mohon maaf Raja Farah, suami’ – Fauzi. Berita Harian.

Times of India. (2018, 8 July). Union minister Jayant Sinha garlands 8 (ditapiskan) convicts, face opposition flak


Bhutan Mendahului Negara-Negara Dunia Dalam Jaga Alam Sekitar

Jumaat lepas, COP26 melabuhkan tirai. Beberapa persetujuan melibatkan 197 buah negara juga dicapai.

Antara yang paling utama adalah; memastikan pemanasan global tidak melebihi 1.5 darjah Celsius, beralih dari penggunaan arang sebagai bahan api fossil, mencapai sifar pengeluaran karbon menjelang 2050, dan menyuntik dana pemulihan cuaca sebanyak $100 billion setahun kepada negara-negara kurang membangun. (BBC, 13 November 2021)

Kalau diikutkan, sebilangan persetujuan bukanlah benda baru. Ia sekadar lanjutan dari persidangan lepas, terutama Perjanjian Paris 2015 (COP21).

Contohnya macam suntikan dana $100 billion. Ia sebenarnya sudah dipersetujukan sejak di Copenhagen lagi (semasa COP15 pada tahun 2009). Perihal had pemanasan global pada kadar 1.5 darjah Celsius pula sudah diperingatkan sejak 2010 di Cancun (COP16).

Cuma kali ini, liputan jadi agak menggalakkan kerana beberapa faktor. Pertama, ia acara yang tertangguh (sepatutnya diadakan tahun lepas). Kedua, ia kali pertama isu bahan api fossil seperti arang diberi keputusan serius.

Ketiga, ia kali pertama diadakan di UK sejak Brexit. Dan keempat (untuk Malaysia), delegasi negara diwakili oleh menteri dari kerajaan baru – sebelum ini delegasi pada zaman PH diketuai oleh YB Puan Isnaraissah Munirah, Timbalan Menteri MESTECC (ringkasan pembentangan di COP26 boleh dibaca di sini).

Tambahan, liputan bagi tahun ini lebih tertumpu. Tidak seperti dalam persidangan lalu (2019 di Madrid), di mana perhatian banyak ditumpahkan pada Greta Thunberg. Tahun ini, tumpuan lebih jelas.

China lebih terbuka untuk bertanggungjawab bersama Amerika sebagai pengeluar karbon terbesar dunia. Negara-negara kurang membangun juga makin garang dalam membuat gesaan, diterajui Bhutan, Suriname, dan Panama. Tiga negara ini adalah satu-satunya negara negatif-karbon. Yakni, kapasiti penyerapan karbon mereka lebih besar berbanding jumlah pelepasan.

Ambil Bhutan sebagai contoh. Ia melepaskan 2.2 juta tan karbon setahun, tetapi mampu menyerap tiga kali ganda dari jumlah itu (Rao, 2016). Sebagai perbandingan, Malaysia melepaskan sebanyak 422 juta tan karbon pada 2016. Pelepasan per kapitanya pula adalah 7.2 tan, berbanding Bhutan yang hanya 1.83 tan.

Memang benar, Bhutan negara kecil dan kurang membangun. Saiznya cuma sepersepuluh dari Malaysia. Populasi pun tidak cecah sejuta. Nilai KDNK per kapita pula kurang tiga kali kanda. Indeks Kebahagiaannya juga di belakang kita – tangga ke-95 berbanding 81.

Tetapi, ada sebab mengapa ia dikaitkan sebagai negara bahagia dan mesra cuaca, sekali gus dipilih untuk mengetuai 46 buah negara kurang membangun di COP26.

Segalanya bertitik tolak daripada dasar yang diambil oleh Jigme Singye Wangchuck, raja Bhutan keempat (Chakravarty, 2019). Sejurus dimahkotakan, baginda enggan menggunakan GDP bagi mengukur indeks kemakmuran negara. Sebaliknya, apa yang dipakai ialah Gross National Happines (GNH).

Motivasi di sebalik dasar ini ringkas. Pertama, kemakmuran adalah tentang kesejahteraan menyeluruh. Bukan hanya sekadar pendapatan. Kedua, baginda mahu mengimbangkan antara pemodenan dan pemeliharaan.

Justeru dalam indeks GNH, ada empat tiang utama – iaitu pembangunan sosio-ekonomi yang setara dan berdaya tahan, pemeliharaan alam sekitar, pemupukan budaya, dan pentadbiran yang cekap. Setiap satu kemudian dipecahkan kepada sembilan elemen, dan setiap elemen dipecahkan lagi kepada 33 petanda (rujuk gambar).

Indeks ini diukur setiap lima tahun, melalui Centre for Bhutan Studies and GNH Research. Prosesnya berjalan sama seperti bancian. Cuma, dalam borang yang diberi ada soalan-soalan terperinci.

Antaranya, “Berapa kerap anda sembahyang?” “Berapa banyak masa dan wang yang anda luang untuk masyarakat?” “Berapa lama anda tidur dan bekerja?” “Berapa kerap anda berteng.kar dengan keluarga?” “Adakah anda percayakan jiran tetangga?” dan sebagainya. (McCarthy, 2018)

Ini baru sedikit contoh. Ikutkan, ia mengandungi sehingga 300 soalan. Lengkap segala aspek. Mahu jawab pun ambil masa sampai tiga jam.

Sebab itu, walaupun kurang maju, Bhutan sinonim dengan kebahagiaan (atau lebih tepat, kebercukupan). Kerana ia mementingkan banyak aspek kehidupan dan tidak bersikap keterlaluan – tidak terlalu moden dan tidak terlalu mundur.

GDP negara itu cuma $2.4 billion (2020). Majoritinya dijana oleh eksport tenaga hidro (70% dari penghasilan). Dengan jumlah itu, ia mampu memberi pendidikan dan khidmat kesihatan percuma kepada rakyat. Bekalan elektrik juga tersedia hatta di kawasan terpencil; percuma dengan akses 100%. Sampai tidak perlu lagi mereka ambil kayu api dari hutan (Rao, 2016).

Bercakap pasal hutan, Bhutan memang terkehadapan dalam soal penjagaan. Lebih 72% dari negara itu dipenuhi hutan, dengan 42.7% daripadanya diwartakan sebagai hutan simpan (Gawel, 2016). Mereka malah ada perlembagaan khusus yang menetapkan supaya kadar litupan hutan negara adalah 60%. Di Malaysia, tetapannya adalah 50% dengan nilai litupan negara pada 2018 ialah 55.3% – yakni hanya bertambah 2.6% sepanjang 2005-2018. (Rodzi, 2021)

Eksport kayu balak pula usahlah dicerita. Ia memang diharamkan (walaupun ironi, Bhutan juga mengimport kayu balak dari India). Apa yang digalakkan, adalah penanaman semula hutan. Sampaikan pada tahun 2015, Bhutan pernah memecah rekod dunia dengan menanam hampir 50,000 batang pokok dalam masa sejam –melibatkan hanya 100 orang sahaja.

Dengan penjagaan hutan dan penjanaan tenaga hidro yang cemerlang, Bhutan jelas memberi teladan baik sebagai negara negatif-karbon. Ini bagaimana pun tidaklah bermaksud Bhutan bebas dari pence.maran dan menolak pembangunan.

Malahan pada 2019, nilai import gas petroleum cecair (LPG) mereka meningkat sebanyak 339 metrik tan. Bekalan petrol juga meningkat dari 46,932 kilo liter (KL) pada 2018 kepada 50,882 KL pada 2019. Yakni, nilai tertinggi dalam tempoh sembilan tahun (Wangmo, 2020). Cuma, semua nilai ini dipastikan dapat diserap kembali oleh dasar pelestarian yang diamalkan.

Apapun, agak ironi apabila negara yang paling kurang membuat pence.maran dan kurang melepaskan karbon perlu menerima impak paling buruk dari perubahan cuaca. Dalam tempoh 50 tahun, lebih dua dari tiga kema.tian yang disebabkan cuaca – banjir, kebakaran hutan, dan kemarau – adalah melibatkan 47 buah negara kurang membangun. (Kramer, 2021)

Bukan setakat kematian, ia juga menjejaskan negara yang bergantung penuh pada sektor pertanian. Bagi negara-negara pulau, kenaikan paras laut sentiasa merisaukan.

Tuntas, wajar jika perkara yang paling digesa oleh negara-negara kurang membangun di COP26 adalah berkaitan suntikan dana $100 billion. Ia penting supaya mereka dapat menambah baik sistem anti-banjir dan menaik taraf teknologi penjana tenaga boleh diperbaharui. Sebab, tidak semua boleh mengikuti jejak Bhutan dalam menjana tenaga hidro.

Memetik Presiden Malawi, “Ini bukan kerja kebajikan. Jadi, laksanakan janji (untuk beri dana) atau mari bina.sa bersama kami.”

RUJUKAN:

Kramer, Daniel. (2021, 3 November). COP26: What do the poorest countries want from climate change? BBC.

BBC. (2021, 13 November). What is COP26 and what is being agreed at Glasgow climate conference?

Gawel, Antonia. (2016, 3 May). 4 lessons from Bhutan on the pursuit of happiness above GDP. We Forum.

McCarthy, Julie. (2018, 12 February). The Birthplace of ‘Gross National Happiness’ is Growing a bit Cynical. NPR.

Chakravarty, Rashmi. (2019, 12 October). Lessons We Can Learn From Bhutan; The Happiest Country In The World. ED Times.

Rao, Kavitha. (2016, 24 September). How Bhutan became the world’s greenest country. Live Mint.

Rodzi, Tuty Haryanti Ahmad. (2021, 4 May). Litupan kawasan berhutan negara bertambah 2.6 peratus. Berita Harian.

Wangmo, Choki. (2020, 18 November). Bhutan’s electricity export grows but fossil fuel import rises. Kuensel.


Punca Kejatuhan Andalusia Pada Tangan Isabela

Sebelum kedatangan Bani Umayyah, bumi Iberia dipegang Kerajaan Visigoth yang sedang menghadapi masalah besar. Kedaulatannya tidak terurus, angkara seorang bangsawan bernama Rodrigo yang melancarkan ser.angan terhadap negara sendiri.

Jauh sekali sebuah rampasan kuasa dalam istana, Rodrigo ibaratkan memimpin wilayahnya untuk berper.ang dengan wilayah lain hingga boleh menguasai negara (Collins, 2008).

Rodrigo pun menjadi raja dalam sebuah politik yang sangat berpec.ah. Sibuk menangkis pembero.ntakan etnik Basque di wilayah utara, Rodrigo menerima berita buruk daripada wilayah selatan.

Musa bin Nusair telah menghantar sebuah angkatan 7,000 anggota yang dipimpin Tariq bin Ziyad, katanya dengan sokongan dalam kalangan orang-orang kanan Rodrigo sendiri. Tariq bergerak begitu pantas, mengambil banyak kota Iberia yang dipegang bangsawan Visigoth. Rodrigo mengkaji pergerakan Tariq. Dan akhirnya, mereka bertemu di wilayah Cadiz.

Angkatan Visigoth berpaling tadah dan membµnµh Rodrigo. Kerajaan Visigoth terus rµntµh, memberi laluan mudah kepada Musa yang kemudian datang dengan 18,000 anggota.

Ada sebab kenapa mereka mengkh.ianati Rodrigo. Pertama sekali, baginda dituduh telah menca.larkan mar.µah anak pembesarnya. Kemudian struktur politik Visigoth memberikan darjat ketuanan mutlak kepada bangsa Goth. Semuanya dibo.lot bangsa ini, daripada raja sampai bangsawan (Kaziewicz, 2016). Padahal populasi Goth di Iberia tidak sampai dua peratus pun.

Dalam masa tujuh tahun (711-718), Musa berjaya merangkul seluruh Iberia daripada tangan Visigoth (bagi pihak Bani Umayyah). Wilayah ini diberikan nama baru, iaitu Al-Andalus yang kemudian merdeka selepas Umayyah jatuh.

Sesungguhnya Al-Andalus mekar dengan ilmu sebagai tombak utama negara. Makanan tumbuh di atas bumi yang diberkati ini. Sutera dan emas masuk melalui pintu pelabuhan, melambangkan kekayaan empayar di mata dunia.

Dan pada tahun 1009, Al-Andalus mengikut jejak Rodrigo dan mula berper.ang antara satu sama lain selepas siri rampasan kuasa yang menjatuhkan Khalifah Hisham al-Hakam. Khalifah yang bersatu menjadi beberapa “negeri” (yang diperintah macam negara).

Sudahlah kaya kemudian berpec.ah pula, ibaratkan seorang yang berjalan di laluan gelap membawa wang begitu banyak. Sementara itu, umat Kristian di pesisiran wilayah Al-Andalus ini sudah lama bertahan marah. 30 tahun mereka bersabar, melihat Gereja Besar Santiago de Compostela dijar.ah angkatan al-Mansur.

Masuk saja Abad Ke-12, al-Andalus sudah lemah. Banyak wilayahnya rela membayar ufti kepada Dunia Kristian. Dan pada 16 Julai 1212, Dunia Kristian mula bangkit apabila Raja Alfonso VIII daripada Castile menewaskan Muhammad al-Nasir dalam Perte.mpµran Las Navas de Tolosa.

Alfonso hanya membawa 14,000 anggota sahaja, cukup untuk menang sekalipun al-Nasir bawa 30,000 orang. Castile terus mendominasi dalam semua peper.angan sehingga tahun 1350. Namun mereka terpaksa berhenti kerana penularan wab.ak Ma.µt Hitam (dan kemudian berlaku perpe.cahan dalaman).

Tempoh perdamaian antara Dunia Islam dan Dunia Kristian bertahan selama 150 tahun, dengan Granada sebagai satu-satunya mercu utama Al-Andalus. Granada mempunyai sumber kekayaan cukup untuk menampung populasi kian bertambahan, angkara migrasi umat Islam yang lari daripada Dunia Kristian akibat tek.anan agama (Simonis, 2003).

Namun seorang penulis bernama Ibnu Hudayl sudah berkata pada tahun 1400, yang Granada akan jatuh jua. Kerana kerajaan ini sudah dike.pµng: utara ada mµsµh yang sangat kuat, selatan pula ada laut yang sangat dah.syat.

Ramalan Ibnu Hudayl mula menjadi kenyataan pada tahun 1417, apabila kemangkatan Yusuf III menyebabkan persengketaan dalaman (yang hampir-hampir macam per.ang saudara). Ekonominya menguncup begitu teruk. Cukai melambung. Pasaran porselin pun banyak lari kepada Valencia yang jauh lebih stabil.

Granada masih lagi boleh bernafas kerana Castile pun menghadapi masalah yang sama. Namun masalah Castile selesai pada tahun 1469… apabila Isabella berkahwin dengan Ferdinand. Penyatuan dua merpati sejoli ini adalah satu mimpi buruk pada Granada.

Kerana mereka berjaya memujuk Paus Sixtus IV untuk mengisytiharkan satu per.ang salib terhadap Granada. Pada 2 Januari 1492, Sultan Muhammad XII pun menyerahkan kota Granada dan Istana al-Hambra kepada dua merpati ini.

Di sini jelas: kejatuhan Al-Andalus tidak berlaku kerana Isabella dan Ferdinand berkahwin. Kalau mereka tidak berkiblatkan Rodrigo, barangkali Granada akan menjadi sebahagian daripada Al-Andalus yang kuat lagi gagah.

RUJUKAN:

Collins, R. (2008). Visigothic Spain, 409-711. John Wiley & Sons. Halaman 113.

Kaziewicz, J. (2016). Study and Teaching Guide: The History of the Medieval World: A curriculum guide to accompany The History of the Medieval World. Peace Hill Press. Halaman 343.

Simonis, D. (2003). Spain. Lonely Planet. Halaman 23.


Jom Kenali Peribadi Anak Perempuan Trump

Penulis berbelah bahagi, sama ada mahu menulis mengenai Ivanka Trump atau tidak. Namun disebabkan kurangnya artikel dan kupasan dalam bahasa Melayu mengenai wanita berpengaruh di arena politik antarabangsa, maka penulis gagahi juga untuk membuat kajian dan menulis.

Sebelum ini, penulis berkongsi serba ringkas mengenai Melania Trump, isteri kepada Donald Trump, Presiden Amerika Syarikat yang ke 45 dan juga Wanita Pertama. Daripada komen, benarlah jangkaan penulis, bahawa tidak ramai mengetahui tentang wanita berusia 47 tahun ini. Daripada rating yang sederhana juga, penulis menyedari tidaklah seramai mana yang berminat untuk mengetahui lebih lanjut mengenai wanita, secara umumnnya. Namun kita memerlukan banyak artikel bermanfaat tentang wanita yang bukan sahaja mengupas tentang aspek kecantikan, kesihatan, keluarga, anak-anak dan masakan, namun juga dalam bidang sejarah, hubungan antarabangsa, agama, sains dan teknologi, perubatan, kewangan dan banyak lagi. Saya bukanlah mengatakan isu-isu wanita itu tidak penting, namun saya melihat ada perlunya lebih banyak bahan ditulis mengenai peranan wanita berpengaruh.

Ada beberapa jenis persepsi yang muncul dalam fikiran apabila kita mendengar nama atau melihat gambar Ivanka. Bekas model, anak Donald Trump, bertuah. Dan juga, ahli perniagaan yang berjaya, penasihat kepada bapanya, seorang yang bijak dan licik.

Saya mulakan dengan menceritakan serba ringkas mengenai Ivanka Trump.

Ivanka Marie Trump dilahirkan pada 30 Oktober 1981 di Manhattan, New York dan merupakan anak kedua model Ivana Marie dan Presiden Amerika Syarikat ke 45, Donald Trump. Ivanka mempunyai darah Jerman, Scotland (bapanya) dan Czechoslovakia (ibunya), hasil latar belakang kedua ibu-bapanya. Ivana dan Trump bercerai pada tahun 1991 ketika Ivanka berusia sepuluh tahun. Ivanka mempunyai dua orang adik beradik lelaki, Donald Jr. (abangnya) dan Eric (adiknya). Ivanka juga mempunyai dua orang adik beradik tiri iaitu Tiffany dan Barron.

Ivanka bersekolah di Chapin School in Manhattan dan kemudiannya ketika berusia 15 tahun, bertukar ke Choate Rosemary Hall di Wallingford, Connecticut. Setelah menamatkan pelajaran, Ivanka meneruskan pengajian di Universiti Georgetown selama dua tahun, sebelum ditukarkan ke Wharton Business School di Universiti Pennsylvania, dan melanjutkan pelajaran dengan cemerlang pada tahun 2004 (cum laude) dalam bidang ekonomi.

Ivanka memulakan kerjaya sebagai model apabila muncul dalam muka hadapan majalah Seventeen pada tahun 1997. Sejak dari situ, Ivanka menjadi model peragaan bagi jenama Versace dan Marc Bouwer. Ivanka juga pernah menjadi duta kempen Tommy Hilfiger. Antara majalah yang pernah memaparkan Ivanka di muka hadapan seperti Forbes, Golf Magazine, Avenue, Elle Mexico, Top Choice Magazine, Harper’s Bazaar, Love FMD dan Stuff.

Ivanka menjadi sangat popular sehingga tersenarai dalam Maxim Hot 100 pada tahun 2007. Ivanka juga pernah disenaraikan dalam Top 99 Women edisi tahun 2007 dan 2008 oleh AskMen.com.

Pada masa yang sama, Ivanka juga sibuk melibatkan diri dan menimba pengalaman bekerja dalam bidang perniagaan yang berkaitan. Sebelum menyertai perniagaan keluarga pada tahun 2005, Ivanka pernah bekerja dengan Forest City Enterprises. Kemudian pada tahun 2007, beliau bekerjasama dengan Dynamic Diamond Corp. untuk menghasilkan barang kemas yang mempunyai jenamanya, Ivanka Trump Fine Jewelry. Jenamanya berkembang dari sebuah kedai di Manhattan, ke daerah Soho. Namun begitu pada 2015, kedai tersebut telah ditutup tanpa diketahui puncanya. Terkini, barangan kemasnya hanya boleh didapati di Trump Tower dan beberapa kedai terkemuka di US dan Kanada, termasuklah Bahrain, Kuwait, Qatar, Arab Saudi, dan Emiriah Arab Bersatu. Selain itu, Ivanka juga mempunyai jenama pakaian, beg tangan, kasut dan akesori sendiri.

Selain dalam bidang peragaan dan perniagaan, Ivanka turut membantu bapanya dalam rancangan televisyen The Apprentice. Pada mulanya, Ivanka sekadar menggantikan tempat Carolyn Kepcher dalam beberapa episod. Seperti Kepcher, Ivanka turut memainkan peranan penting dalam perniagaan bapanya seperti melawat tapat projek yang sedang dijalankan dan berbincang dengan ahli-ahli pasukan yang terlibat. Malah Ivanka pernah diberikan tanggungjawab untuk bekerjasama dengan Sean Yazbeck, pemenang The Apprentice Musim ke 5 dalam projek Trump SoHo Hotel-Condominium. Trump merupakan Naib Presiden Eksekutif dalam syarikat bapanya – The Trump Organization. Disebabkan kredibiliti yang ditonjolkan, akhirnya Ivanka menjadi juri tetap menggantikan Kepcher dalam The Apprentice bermula Musim ke 6 dan juga dalam rancangan The Celebrity Apprentice.

Pada 2012, Wharton Club of New York, sebuah kelab alumni Wharton School, Universiti Pennsylvania (alma mater Ivanka), telah menganugerahi Ivanka dengan Joseph Wharton Young Leadership Award atas pencapaian Ivanka sebagai alumni Wharton yang menonjolkan potensi yang tinggi dalam bidang kepimpinan.

Ivanka bertemu dengan suaminya, Jared Kushner seorang perunding hartanah pada tahun 2005. Mereka berkahwin pada tahun 2009 dalam majlis perkahwinan Yahudi dan mempunyai tiga orang anak.

Itu merupakan serba ringkas mengenai kehidupan Ivanka Trump. Dari sini kita sudah boleh lihat betapa kuatnya pengaruh Ivanka terhadap bapanya. Walaupun dilahirkan dalam kemewahan, Ivanka tidak mensia-siakan peluang dan nasib baiknya, sebaliknya berusaha memberikan yang terbaik dalam pelajaran dan karier yang dipertanggungjawabkan. Mengetahui tentang aspirasi bapanya yang mahukan anak-anaknya terlibat dalam perniagaan keluarga dan mengambil alih satu hari nanti, Ivanka dan adik-beradiknya menonjolkan diri mereka dalam keadan yang terbaik dalam bidang perniagaan dan hartanah.

Ivanka mempunyai hubungan rapat dengan bapanya, dan Trump sendiri pernah meluahkan rasa bangga terhadap Ivanka terhadap komitmen, kepimpinan dan potensi anaknya. Ivanka yang bersahabat dengan Chelsea Clinton, anak Hillary Clinton, pesaing Trump dalam pilihanraya lepas), pernah berkata: “There’s nothing skin-deep about Ivanka. And I think that’s a real tribute to her because certainly anyone as gorgeous as she is could have probably gone quite far being skin-deep.” Dengan kata lain, Chelsea sendiri mengakui bahawa Ivanka seorang yang jujur dan tidak berpura-pura. Disebabkan kesetiaan dan kepercayaan ini, maka secara logiknya sudah tentu Donald Trump akan melibatkan anak-anaknya dalam proses membuat keputusan yang melibatkan perniagaan dan kariernya.

Disebabkan pengaruh kuat Ivanka terhadap bapanya, jelas sekali Ivanka akan diminta untuk turut bersama dalam menyokong bapanya bertanding dalam Pilihan Raya Amerika Syarikat pada tahun 2016. Dalam satu wawancara keluarga bersama CNN, Ivanka memberitahu bagaimana bapanya mengumpulkan mereka sekeluarga untuk berbincang tentang kemungkinan mereka sekeluarga terlibat dalam politik. Mengambil kira faktor utama bapanya mahu menjadi Presiden, Ivanka dan adik-beradiknya bersetuju untuk terlibat dan menyokong bapa mereka.

Pada tahun 2015, Ivanka mengumumkan bahawa beliau menyokong kempen pilihan raya presiden bapanya secara terbuka melalui kemunculan di program-program umum sebagai penyokong dan mempertahankan bapanya. Pada bulan Ogos tahun yang sama, Trump mengumumkan bahawa Ivanka merupakan penasihat utama dalam bidang berkaitan wanita dan kesihatan. Dalam beberapa temu bual yang dijalankan, Ivanka mempamerkan dirinya sebagai penyokong yang setia, mempertahankan bapanya, malah memuji sikap bapanya dalam beberapa isu. Namun begitu, Ivanka juga menegaskan beberapa kali bahawa beliau tidak segan-silu menyatakan pandangannya terhadap sesuatu yang bertentangan dengan pandangan bapanya, namun diadakan secara peribadi. Menurut Ivanka lagi, bapanya merupakan seseorang yang adil dan mendengar pandangan orang lain.

Antara persoalan yang ditimbulkan oleh pemerhati politik dan orang ramai, ialah kehadiran Ivanka dan suaminya, Kushner di Rumah Putih atau Pejabat Eksekutif Presiden Amerika Syarikat setelah Trump memenangi pilihan raya dan menjadi Presiden Amerika Syarikat yang ke 45.

Baru-baru ini, Menteri Luar Jerman, Sigmar Gabriel merujuk kepada peranan dan kehadiran Ivanka di Rumah Putih sebagai nepotisme (pilih kasih). Menurut Zee News, beliau berkata, “The mix of politics with family and business reminds us instead of nepotism and would be unimaginable here.” Menurut media Telegraph pula, Gabriel dikatakan terganggu apabila ahli keluarga menjawat jawatan dalam Kerajaan. Beliau kemudian menyambung, bahawa tindakan Trump itu seperti yang dilakukan terhadap “members of a royal family.”

Ada beberapa teori atau penjelasan di sini bagi menjelaskan sentimen kebencian terhadap Ivanka. Pertama, kelayakan dan pengalaman politik beliau dan suaminya untuk berada di Rumah Putih dan berkhidmat sebagai penasihat kepada Presiden. Kedua, timbul rasa tidak adil dan pilih kasih yang mewajarkan kehadiran mereka di Rumah Putih hanyalah disebabkan pertalian keluarga semata-mata. Ketiga, orang ramai membenci Trump, justeru itu segala yang berkaitan dengan Trump seharusnya dibenci. Keempat, wujud sentimen kebencian terhadap mereka yang kaya dan bernasib baik (rich and priviledge) yang dianggap sebagai tidak adil kepada mereka yang kurang bernasib baik. Ivanka merupakan seorang wanita yang cantik, kaya, bijak dan bernasib baik kerana dilahirkan dalam keluarga berada; justeru itu kesemua elemen ini sudah cukup untuk dijadikan sebagai faktor bias.

Sejak dari zaman Ivanka bekerja untuk bapanya dalam Trump Organization lagi, Ivanka telah berjaya membuktikan dirinya sebagai wanita yang berjaya dalam karier dan perniagaan, anak yang setia serta ibu dan isteri yang baik buat suaminya. Adakah semua itu tidak cukup membuktikan beliau layak untuk membantu bapanya? Beliau tiada pengalaman politik. Itukah justifikasi mereka yang beranggapan beliau tidak layak berada di Rumah Putih? Ya, betul. Ivanka merupakan anak Presiden, justeru tidak adil kehadiran beliau di situ menasihati bapanya, bimbang berlaku konflik dan pilih kasih. Betul, disebabkan itu tidak wajar sekiranya ahli keluarga atau mereka yang mempunyai tali persaudaraan dengan Presiden berada dalam pejabat yang sama. Namun ia tidak menghentikan mereka di negara lain untuk berbuat demikian. Ada kisah yang berjaya, dan ada yang tidak. Kehadiran seorang wanita, anak kepada Presiden hanya sekadar boneka bagi membantu membersihkan imej bapanya. Boleh jadi betul juga tanggapan itu, kerana dalam mana-mana wawancara atau temu bual, Ivanka akan menyatakan dengan tegas bahawa bapanya layak memegang jawatan ini dan meminta orang ramai memberikan peluang kepada bapanya untuk membuktikan perkara ini.

Kita lihat peranan Ivanka dalam tempoh 100 hari pertama Presiden. Pelbagai berita timbul (bergantung kepada kecenderungan media) mengenai kejayaan atau kegagalan peranan Ivanka. Antaranya, Ivanka memainkan peranannya sebagai advokasi terhadap peranan wanita di tempat kerja, terutamanya di bidang perniagaan dan keusahawanan dan kepimpinan melalui roundtable perbincangan antara Presiden Trump, Justin Trudeau, Perdana Menteri Kanada dan sembilan eksekutif tertinggi wanita dari kedua-dua buah negara yang dikendalikan oleh Ivanka di Rumah Putih. Melalui perbincangan ini, satu projek diumumkan iaitu “United States Canada Council for the Advancement of Women Business Leaders-Female Entrepreneurs.”

Namun ada pihak yang mempertikaikan, di manakah Ivanka ketika bapanya dituduh sebagai rasis atau melakukan gangguan seksual? Ivanka kelihatan berdiam diri dan tidak mengeluarkan sebarang kenyataan. Manakala dalam isu Syria, menurut Eric Trump sendiri, serangan 59 misil Tomahawk terhadap Syria dilakukan disebabkan ‘pengaruh’ daripada Ivanka.

Ada juga insiden yang berlaku di mana, pandangan Ivanka bertentangan dengan polisi bapanya. Dalam satu wawancara bersama NBC News sewaktu Ivanka di Jerman bagi menghadiri W20 Summit, Ivanka berpendapat bahawa “.. there is a global humanitarian crisis that’s happening, and we have to come together, and we have to solve it.” Dan apabila ditanya adakah Amerika Syarikat akan membuka sempadan untuk pelarian Syria, Ivanka membalas: “That has to be part of the discussion, but that’s not going to be enough in and of itself.”

Jawapannya bertentangan dengan pendapat Trump mengenai pelarian Syria sewaktu berkempen, yang mana Trump mahukan pelarian ditempatkan di zon selamat dan bukannya Amerika Syarikat, dan Trump sering mengkritik Jerman dalam hal ini dengan mengatakan “… crime (in Jerman) has risen to levels that no one thought would they would ever see. We have enough problems in our country, we don’t need another one.”

Daripada tiga contoh isu ini sahaja, kita dapat lihat sejauh mana ‘pengaruh’ Ivanka terhadap Trump. Sudah tentulah, ada turun naiknya. Ada yang berkesan, dan ada yang tidak. Belum lagi jika kita mahu lihat keseluruhan 100 hari pertama Presiden. Secara realitinya, sudah tentulah sebagai penasihat, tidak semua cadangan dan buah fikiran akan didengari oleh Presiden, ada yang dipersetujui, dan ada yang dibantah. Berkenaan kritikan demi kritikan yang diterima mengenai peranannya di Rumah Putih sebagai penasihat, Ivanka berkata “I am rather unfamiliar with this role as well, as it is quite new to me.” Justeru itu, dalam proses penyesuaian ini, tidak adil bagi kita dengan mudah sekali menafsirkan sebarang tindakan Ivanka. Namun pada masa yang sama, disebabkan statusnya sebagai seorang anak kepada Presiden dan kehadiran sebagai Penasihat, wajar juga kita melihat perkembangan ini dengan berhati-hati.

Dalam temu bual bersama CBS News, Ivanka menjelaskan tuduhan bahawa beliau seorang ‘complicit’ (bersubahat) dengan bapanya.

“If being complicit is wanting to be a force for good and to make a positive impact, then I’m complicit. I don’t know if the critics that say that of me found themselves in this unique situation that I am now in would do any differently than I am doing,” she said.

~ E. H. Nathasia

Sumber:

Ivanka Trump FULL INTERVIEW | CBS This Morning | April 5, 2017
https://www.youtube.com/watch?v=NU_uQ5hgK3Q

Ivanka explains what it was like growing up as a Trump | CNN | July 20, 2016

Get to Know Donald Trump’s family – CNN | Town Hall Interview 4/12/16


Sejarah Viking Yang Perlu Diketahui

Dengan kehadiran drama bersiri seperti Vikings dan The Last Kingdom, masyarakat Norsemen dari zaman purba ini berjaya menembusi minat generasi baru. Tentunya, terdapat unsur-unsur dramatik yang diselitkan ke dalam fiksyen berkenaan.

Di sinilah penemuan arkeologi dan teks-teks sejarah memainkan peranannya. Berkat minat yang meluas terhadap topik sebegini, maka sebarnag penemuan yang melibatkan Viking lazimnya meraih tempat di muka hadapan media.

Namun, pertama-tama sekali, siapakah sebenarnya yang dimaksudkan dengan Viking? Adakah mereka ini masyarakat penj4jah, pedagang, petani atau peneroka?

Secara esensinya, kesemua label tersebut sememangnya kena dengan Viking kerana mereka merupakan sebuah masyarakat yang mempunyai kebudayaan yang teratur lagi kaya, melibatkan kepercayaan, tradisi, ambisi pen4klukan dan visi ekonomi yang mapan. Justeru, setiap kali menyebut istilah Viking, kita seharusnya menanggapi mereka sebagai sebuah kumpulan masyarakat yang mempunyai tatanan hidup yang kompleks.

BILAKAH BERLANGSUNGNYA ZAMAN VIKING?

Secara umum, Zaman Viking dianggap bermula pada 800 Masihi. Namun, peletakan tarikh ini bergantung kepada takrifan Viking yang dipegangi oleh seseorang individu. Dalam era mereka, perkataan Viking membawa banyak maksud, sebagaimana yang dijelaskan oleh Judith Jesch:

“Vikingr merupakan seorang individu yang mengembara ke tanah asing dengan menggunakan laluan laut, bersama sekumpulan vikingar (jamak) lain. Vikingr tidak merujuk kepada mana-mana etnik khusus dan ia merupakan satu istilah yang bersifat neutral; boleh digunakan bagi merujuk kelompok masyarakat sendiri mahupun masyarakat lain. Justeru, aktiviti Viking juga tidak terhad pada satu-satu aktiviti tertentu. Boleh sahaja ianya melibatkan s3rangan (dan penj4rahan), namun sekali lagi, ia tidak terhad sebatas itu sahaja.”

Walau bagaimanapun, perspektif yang diterima secara umum adalah Zaman Viking bermula apabila orang Norse (Norsemen) mula menyerang kawasan-kawasan di tanah asing. Justeru, ramai ilmuwan berpendapat bahawa petualangan Viking bermula pada tahun 793M, tahun di mana mereka menyerang biara Lindisfarne, England. Namun, jika kita menaksir vikingar sebagai peneroka lautan, maka Zaman Viking boleh dikatakan bermula lebih awal memandangkan masyarakat Norway sudah pun berlayar secara aman ke Ribe, Denmark, pada tahun 725 Masihi.

Pengakhiran Zaman Viking pula secara rasmi diletakkan pada tahun 1066, iaitu tahun di mana Raja Norway, Harald Hardrada terkorban dalam Pertempuran Stamford Bridge (s4rangan Viking berskala besar yang terakhir di Eropah).

VIKING-VIKING YANG MASYHUR

Orang-orang Viking lazimnya mempunyai nama timangan yang tertentu, misalnya Sigurd Si Tegap dan Thorfill Si Pembelah Tengkorak. Sifat atau perwatakan mereka juga kadangkala dijadikan sebagai nama timangan, seperti Pencinta, Berhati Baik, Pendek, Bijak, dan Tinggi. Kebiasaannya, Viking yang masyhur ditampilkan di dalam Saga-Saga tempatan. Ramai juga yang muncul dalam siaran TV.

Harald ‘Blatand’ (Bluetooth) Gormsson misalnya, merupakan seorang Raja Denmark dan Norway yang hidup pada kurun ke-10. Beliau bertanggungjawab ke atas penyatuan Denmark. Walaupun kebanyakan rakyatnya berfahaman pagan, Harald berusaha seupaya mungkin untuk menyebarkan agama Kristian di dalam kerajaannya. Menurut beberapa sejarahwan, Harald meraih nama timangan ‘Bluetooth’ kerana beliau mempunyai sebatang gigi yang m4ti, di mana gigi tersebut berwarna biru atau gelap.

Pada hari ini, nama timangan tersebut digunakan sebagai nama sebuah piawai teknologi tanpa wayar. Pengasas teknologi berkenaan mengandaikan bahawa keupayaan Harald Bluetooth dalam menyatukan rakyatnya secara aman merupakan suatu ciri yang sesuai dengan teknologi telekomunikasi.

Sementara itu, Eric Haraldsson dicatatkan sebagai seorang pemerintah Norway dan Northumbria pada kurun ke-10. Walaupun kedua-dua monarki itu secara umumnya dianggap sebagai individu yang sama, anggapan ini diselubungi keraguan lantaran sumber Norse dan Anglo-Saxon lazimnya tidak sepadan. Eric dicatatkan sebagai putera kepada Harald Fairhair si Raja Norway. Menurut saga, Eric merupakan putera kesayangan Harald dan ketika beliau berusia 12 tahun, Eric diberikan lima buah kapal panjang untuk memulakan kariernya sebagai seorang Viking.

Pada mulanya, beliau berlayar ke timur dan menyerang pantai Denmark, Friesland dan Saxland. Kemudian, beliau berlayar ke barat dan menyerang Scotland dan kawasan sekitar Laut Ireland. Saga-saga tempatan juga mencatatkan bahawa Eric mengahwini Gunnhild, yang disifatkan sebagai seorang ahli sihir jahat yang banyak mempengaruhi suaminya.

Pada hari ini, Ragnar Lothbrok (Lodbrok) mungkin merupakan nama Viking yang paling dikenali. Dicatatkan bahawa beliau menjarah England dan Perancis serta menubuhkan Tentera Heathen Besar. Namun, sama seperti Raja Arthur, sosok watak Ragnar diandaikan sebagai gabungan sejumlah figura sejarah dan karakter kecil dalam legenda.

Apapun, beliau dipercayai merupakan seorang raja Denmark dan Sweden, di samping dikreditkan sebagai orang Scandinavia pertama yang menyerang Britain. Beliau hadir dalam beberapa buah saga, antara yang paling utama ialah The Saga of Ragnar Lothbrok dan Gesta Danorum. Hikayat Anglo Saxon (Anglo Saxon Chronicle) juga menyifatkan ‘Ragnall’ dan ‘Reginherus’ sebagai seorang Viking yang sangat berpengaruh dari tahun 840M.

Legenda juga menceritakan tentang Bjorn Ironside yang memerintah Sweden sebagai raja pertama dari Wangsa Munso. Beliau hidup pada kurun ke-9M dan ayahandanya ialah Ragnar Lothbrok sama yang diceritakan di atas.

The Saga of Ragnar Lodbrok and His Sons menceritakan bahawa Bjorn dan adik-beradiknya meneruskan s3rangan-s3rangan bapanya di England, Normandy, Perancis dan Lombardy. Beliau dan adik-beradiknya masing-masing memimpin Tentera Heathen Besar, iaitu sebuah perikatan pahlawan-pahlawan Viking dari Denmark dan Scandinavia yang memerangi kerajaan-kerajaan Anglo-Saxon pada separuh kedua kurun ke-9M.

PERDAGANGAN DAN EKONOMI VIKING

Naratif seputar Viking banyak berkisar seputar perdebatan sama ada mereka ini penj4jah mahupun pedagang. Namun, dikotomi penyerang-pedagang ini hakikatnya telah pun diselesaikan dalam lingkungan akademik. Kebanyakan bukti tentang aktiviti perdagangan Viking didapati daripada kerja-kerja ekskavasi yang dijalankan pada lewat 1970an dan 1980an.

Pada hari ini, kita boleh membentangkan bukti betapa penerokaan laut oleh warga Scandinavia yang kemudiannya membawa kepada penemuan Iceland dan Greenland mempunyai asas-asas perdagangan dan bukan semata-mata bertujuankan s3rangan atau mendirikan koloni. Koleksi artifak, kurasi, barang kemas, dan harta mudah-alih merupakan perkara penting dalam masyarakat Viking. Raja-raja mereka kebiasaannya memakai pakaian yang dihias secara terperinci, sambil dilengkapi sejumlah barang kemas.

Selain berfungsi sebagai dandanan diri, barang kemas masyarakat Norse juga lazim digunakan sebagai matawang dalam aktiviti perdagangan. Mungkin kerana inilah makanya mereka lebih cenderung menggunakan logam-logam berharga ketika menghasilkan barang kemas. Tanduk rusa juga dianggap penting bagi mereka lantaran ia digunakan bagi membuat sikat, jarum dan alatan lain.

Seandainya sesebuah barang kemas itu saiznya terlalu besar untuk dijadikan sebagai matawang transaksi, maka ia akan dipecahkan menjadi bentuk yang lebih kecil sesuai dengan nilai barangan yang diambil. Kalau boleh diumpamakan, bagi masyarakat Viking, barang kemas mereka saling tidak tumpah seperti dompet di zaman sekarang.

PERSENJATAAN DAN KEMPEN S3RANGAN VIKING

Ahli-ahli arkeologi mengusulkan hipotesis bahawa perubahan cuaca menyumbang kepada meningkatnya aktiviti peranian dan seterusnya, meningkatkan populasi secara mendadak. Keadaan ini seterusnya menuntut masyarakat Viking untuk mencari tanah baru untuk didiami. Ada juga ilmuwan yang berpendapat bahawa pembesar-pembesar tempatan membiayai ekspedisi s3rangan ke atas tanah asing bagi menambahkan lagi kekayaan, kekuasaan dan pengaruh mereka.

Sehingga ke hari ini, lingkungan akademik masih belum menyudahkan perdebatan tentang bilangan purata wanita Viking yang terlibat dalam pep3rangan. Viking terus menyerang dan menubuhkan koloni di Eropah, dan bahkan di Russia. Menjelang pertengahan kurun ke-11, kekuasaan Norse melebar hingga ke Britain, Iceland, Greenland dan Kanada. Mereka juga menyerang pelabuhan-pelabuhan Itali, Sepanyol dan Konstantinopel.

Pada tempoh 795 hingga 836 Masihi, berlaku banyak kejadian ‘s3rang dan lari’ oleh orang Norse dan orang Denmark di Ireland. Biara-biara Kristian di Ireland dijadikan sebagai sasaran utama Viking lantaran kawalan pertahanannya yang longgar dan simpanan harta mudah-alih yang banyak. Bagi sebilangan Viking, mereka lebih gemar mendiami tanah Kristian yang jauh lebih kaya berbanding Scandinavia yang kekurangan sumber.

Salah satu s3rangan Viking yang paling masyhur dalam sejarah berlaku di Luni. Dalam s3rangan tersebut, Bjorn (atau Hastein) mengutuskan beberapa orang tenteranya ke biskop tempatan bagi mengadukan tentang kem4tian palsunya.

Kononnya, ketika sedang bertarung nyawa, Bjorn (atau Hastein) memeluk Kristian dan hajat terakhirnya adalah supaya disemadikan di tanah perkuburan penganut Kristian. Usai mendengarkan aduan tersebut, biskop pun membenarkan orang-orang Viking itu untuk mengebumikan raja mereka di dalam kota Luni. Sebaik sahaja mereka memasuki Luni, Bjorn bingkat menerpa keluar dari kerandanya dan menggempur kota berkenaan.

Apapun, berlaku kesilapan faham yang meluas tentang penggunaan perisai dalam kalangan Viking. Mereka lazim digambarkan menggunakan perisai untuk membentuk formasi yang tertutup dalam pertempuran. Hakikatnya, perisai Viking agak kecil dan ringan secara relatif. Malahan, ia turut digunakan sebagai senjata. Viking juga mengamalkan variasi teknik dalam pertarungan. Antara lain disebut sebagai svinfylking (Jajaran Khinzir atau Muncung Babi Hutan), iaitu satu formasi yang digunakan bagi menyerang dan menembusi perisai musuh dengan menggunakan kapak sebagai senjata utama.

Kapak Denmark merupakan senjata dua-tangan dan digunakan secara eksklusif dalam pertempuran. Senjata ini meraih kemasyhuran terutama apabila ia digunakan pasukan huscarl Raja Harold II dalam Pertempuran Hasting pada tahun 1066M, selain imejnya turut hadir pada Permaidani Bayeux. Satu lagi jenis kapak yang digunakan oleh Viking adalah kapak sebelah-tangan yang boleh berfungsi bagi mencangkuk senjata atau perisai musuh. Di luar medan tempur, kapak jenis ini lazim digunakan bagi memotong kayu.

KAPAL PANJANG VIKING

Kapal dan laut memegang signifikasi spiritual yang penting dalam masyarakat Norse sejak Zaman Gangsa Nordik. Ramai sejarahwan mengusulkan bahawa kapal Viking merupakan salah satu pencapaian teknikal dan artistik terulung Eropah di Zaman gelap. Kapal-kapal ini mempunyai ketahanan bagi mengharungi lautan. Draf atau kedalaman kapal Viking yang hanya berukuran sekitar 50cm (20 inci) membolehkannya melalui lautan cetek.

Bentuk kapal ini secara umumnya kurus dan fleksibel, dengan bahagian hujungnya bersimetri dan mempunyai lunas kapal yang jati. Sebahagian kapal dihiasi dengan imej kepala naga. Teknologi kapal Viking ini membolehkan mereka meneroka lautan dan seterusnya menjalankan perdagangan, penjarahan dan penerokaan. Kapal-kapal panjang ini amat penting bagi masyarakat Viking, bukan hanya sebagai alat pengangkutan, akan tetapi juga prestij yang diberikan kepada pemiliknya.

Oleh kerana itu, jika seseorang Viking berkelas tinggi tidak meninggal dunia di lautan, dia akan tetap disemadikan bersama senjata dan barangan tembikar di darat dengan bermakamkan sebuah kapal. Kubur-kubur sebegini banyak dijumpai pada kurun ke-20, antaranya seperti kapal Gokstad (dari tahun 890M) dan kapal Oseberg (dari awal kurun ke-9M). Menurut kepercayaan mereka, menyemadikan si m4ti di dalam kapal bakal membawa mereka ke haluan yang selamat di alam kem4tian.

KEHIDUPAN SEHARIAN VIKING

Keupayaan artisan dan pembina kapal Viking sering dibayangi oleh stereotaip yang diletakkan pada mereka, di mana Viking sering dilihat sebagai masyarakat penj4jah, penjarah dan peneroka yang ganas. Namun hakikatnya, aspek kehidupan mereka jauh lebih luas dan kompleks.

Misalnya dalam pekerjaan seharian, masyarakat mereka terdiri daripada golongan petani, pembina kapal, pedagang, penukang senjata, pembuat barang kemas, penempa logam, tukang masa, pengeluar pakaian dan artisan yang berpengalaman. Legasi kesemua ketrampilan ini masih boleh dilihat pada generasi mereka masa kini.

Antara barang kemas yang dihasilkan oleh masyarakat Norse termasuklah gelang, cincin, kalung dan lain-lain yang diperbuat daripada gangsa, besi, emas, perak, ambar dan damar. Pada awal era Viking, barang-barang kemas ini hanya dihasilkan dalam bentuk yang ringkas. Namun seiring peredaran masa, penampilannya menjadi semakin terperinci dan sofistikated.

Kediaman Viking juga tidaklah bebas dari politik. Di sinilah pentas utama hierarki sosial mereka, di mana sebahagian individu diperhambakan dan dibiarkan hidup di dalam kandang bersama haiwan-haiwan ternakan, sambil yang lain pula bersimpuh megah di rumah yang mewah.

Isi rumah Viking yang lengkap lazimnya terdiri dari pasangan suami isteri, gundik, orang suruhan, pekerja ladang, pahlawan, penjaga ternakan, pelayan musafir, tetamu dan anak-anak. Walaupun mereka hidup di bawah satu bumbung, tugasan harian dan seni bina rumah itu sendiri bersifat terpisah antara satu kumpulan dan satu kumpulan lain.

Dinding rumah panjang Viking kebiasaannya diperbuat daripada tiang-tiang kayu yang dilengkapi dengan wattle dan sepuhan daub. Sebahagian rumah panjang malah mempunyai bengkel tempaan logam. Namun kebiasaannya, bengkel ini ditempatkan di dalam bangunan lain. Bumbung rumah mereka pula lazimnya diperbuat daripada jerami.

Di dalam atau di kawasan berhampiran pintu rumah, ahli-ahli arkeologi pernah menemukan barangan seperti periuk, pisau dan cincin besi. Mereka mengandaikan bahawa barangan ini ditanam bagi tujuan melindungi rumah dari gangguan. Penemuan artifak sebegini secara langsung mengisyaratkan kaitan antara aktiviti kehidupan seharian Viking dan seni bina rumah mereka. Viking juga mempunyai suatu tradisi yang agak aneh, iaitu menanam rumah sendiri.

KEPERCAYAAN DAN MITOS VIKING

Masyarakat Norse tidak menyimpan banyak rekod bertulis, justeru sumber utama kita tentang kepercayaan mereka datangnya dari saga-saga Iceland dan Edda, iaitu teks-teks yang ditulis oleh penganut Kristian. Namun, tahap kesahihan teks jenis kedua ini lazimnya perlu diambil kira. Antara Edda yang masyhur adalah Edda Prosa yang ditulis seorang ahli politik Iceland kurun ke-13 yang bernama Snorri Sturluson.

Agama pagan lama mempunyai pantheon dewa-dewi yang tersendiri, di mana dewa utama merangkap penguasa Asgard adalah Odin dan Frigga. Tambahan lagi, dunia mitologi mereka turut dihuni oleh makhluk-makhluk seperti pari-pari, orang kerdil, gergasi dan troll. Kepercayaan mereka juga melibatkan legenda perwia yang membvnuh naga besar dan kisah kehancuran dunia (kiamat). Tidak ketinggalan juga mitos Pokok Dunia (Yggdrasil) dan tulisan rune yang magis.

Walau bagaimanapun, struktur mitologi Norse mula berubah apabila unsur-unsur Kristian dimasukkan ke dalam kepercayaan lama dan seterusnya, menjadi dominan. Raja Scandinavia pertama yang memeluk agama Kristian adalah Harald Klak (dibaptis pada 826M). Antara titik pengubah paling signifikan dalam sejarah Kristianisasi Scandinavia adalah pembaptisan Harald Bluetooth pada 960an.

AMALAN PENGEBUMIAN DAN KEPERCAYAN TERHADAP KEHIDUPAN SESUDAH M4TI

Masyarakat Viking menaruh kepercayaan pada kehidupan selepas m4ti. Menerusi sumber arkeologi dan dokumen-dokumen bertulis, kita dapat menelusuri budaya pengebumian mereka. Salah satu catatan masyhur yang memerihalkan tentang pengebumian orang Viking boleh ditemui dalam karya Ahmad ibn Fadlan, seorang duta Abbasiyah yang diutus ke Volga Bulgaria.

Dalam catatan tersebut, beliau memerihalkan tentang seorang hamba perempuan yang dikorbankan semasa upacara pengebumian seorang pembesar Viking. Namun, ritual sebegini sebenarnya jarang berlaku. Memandangkan Viking percaya bahawa harta dunia dapat dibawa ke alam kem4tian, maka mereka turut mengebumikan harta-benda bersama si m4ti.

Mereka juga percaya bahawa pahlawan-pahlawan yang gugur dalam pertempuran akan memasuki Valhalla, iaitu sebuah dewan besar yang bertempat di alam Asgard. Di sana, pahlawan-pahlawan tersebut kononnya akan dijamu dengan kenikmatan dan malah bertelingkah sehingga hadirnya Ragnarok.

Justeru, penting untuk mereka melengkapkan si m4ti dengan alatan p3rang bagi mengharungi perjalanan ke Valhalla. Selain Valhalla, Viking turut percaya akan kewujudan alam kem4tian yang lain seperti Folkvangr (juga tempat buat pahlawan), Helgafjell (tempat orang-orang baik), dan Helheim (tempat orang-orang jahat).

Menurut kepercayaan Viking, seandainya roh si m4ti tidak tenteram, mereka akan kembali ke dunia sebagai draugr  (atau roh jahat) dan seterusnya menghantui mereka yang masih hidup. Roh jahat ini kononnya nanti mengakibatkan pelbagai macam kesusahan seperti kerosakan hasil tuaian, kekalahan dalam p3rang dan wabak penyakit. Seandainya didapati ada draugr yang menghanti mereka, masyarakat Viking akan menggali semula kubur orang yang baru meninggal dunia dan memerhatikan lagi kalau-kalau gangguan draugr masih berterusan.

Jika jasad tersebut sepadan dengan gangguan draugr yang menimpa, mereka kemudiannya akan menyemadikan semula jasad tersebut bersama barang-barang pengebumian yang lebih baik, kononnya kerana individu itu berstatus tinggi semasa hidupnya. Dalam beberapa keadaan lain, mereka menancapkan pancang kayu pada jasad tersebut dan kepalanya pula dipenggal bagi tujuan membvnuh makhluk draugr itu.

Saga-saga tempatan juga dipenuhi dengan kisah orang hidup menerima ramalam dari orang yang telah m4ti, si m4ti bernyanyi di tanah perkuburannya dan menghantui rumah yang dahulunya mereka diami.

Sepanjang milenium pertama sejarah Viking, tulang-tulang manusia kadangkala ditanam di dalam rumah. Ada pula rangka bayi yang ditanam di dalam ketuhar tanah dan tiang-tiang rumah. Amalan ini seakan-akan mengisyaratkan signifikasi menanam jasad si m4ti di bawah bendul atau di lubang tempat berdirinya tiang rumah mereka.

LELUHUR DAN LEGASI VIKING

Zaman Viking berlangsung agak singkat, namun pengaruh yang ditinggalkan olehnya pada generasi mendatang sangat signifikan. Mereka banyak mempengaruhi bahasa Inggeris, di mana perkataan-perkataan seperti ransack, window, market, outlaw, husband dan honeymoon merupakan variasi dari bahasa ibunda Viking.

Mereka juga memperkenalkan daging ayam kepada orang Ireland yang seterusnya menjadi makanan ruji mereka. Malahan, Viking turut membawa masuk barangan yang diperoleh daripada Parsi, Byzantium dan Asia. Pada kurun-kurun yang menyusuli sejarah mereka, pengaruh Scandinavia diabadikan di dalam karya sastera, hasil seni, patung ukiran dan budaya pemakanan bangsa-bangsa bukan Scandinavia.

Menerusi pengetahuan sains moden dan ujian penjejakan DNA yang semakin hari semakin maju, didapati bahawa ramai penduduk UK dan Ireland mempunyai darah Viking, khususnya bagi mereka yang mempunyai akhiran –‘son’ atau –‘sen’ dalam nama keluarga. Malahan, warisan Viking terus mekar di layar perak apabila banyak siri TV yang memaparkan sejarah mereka.

TERJEMAHAN:

Ancient Origins. (11 Jun 2020). History of the Vikings: All You Need to Know.
https://www.ancient-origins.net/history-important-events/vikings-0013841


Game Review: Mengapa Ramai ‘gamer’ Benci Call of Duty Infinite Warfare?

Pada 2 Mei 2016, Youtube channel milik syarikat Call of Duty telah memuat naikkan trailer permainan video mereka yang terbaru yang berjudul Call of Duty: Infinite Warfare. Dalam satu minggu sahaja, video tersebut telah ditonton oleh 14.1 juta orang dan menerima sebanyak 1.2 juta ‘dislike’ serta mempunyai 261 ribu ‘likes’.

Pada bulan Jun ini, jumlah dislike telah mencecah 2.8 juta.  Kebencian terhadap Call of Duty: Infinite Warfare menjadi viral di semua komuniti gamer di pelbagai platform. Bagi menunjukkan kebencian mereka lagi, Meme, Vines, artikel lucu dan komedi bertemakan kebencian komuniti gamer terhadap permainan video ini muncul dengan banyak di sosial media, bagai cendawan tumbuh selepas hujan. Akibatnya, kebencian komuniti terhadap Call of Duty: Infitnite Warfare menjadi lebih viral.

Oleh itu pada hari ini, admin ingin megupas sebab-sebab komuniti gamers begitu benci Call of Duty: Infinite Warfare.

1. Call of Duty: Infinite Warfare tidak menepati permintaan atau hajat komuniti Call Of Duty (COD).

Sejak keluarnya Call of Duty: Ghost, ramai peminat Call of Duty inginkan satu lagi keluaran permainan Call of Duty, tetapi kali ini mereka menginginkan tema Perang Dunia Ke-2.

Hal ini demikian kerana, komuniti Call of Duty sudah bosan dengan tema futuristik dan sci-fi sejak 2011 lagi. Malah, terdapat banyak permainan video ‘First Person Shooter’ lain yang bertemakan sci-fi dan futuristik seperti francais Halo, Deadspace dan lain-lain.

Jadi mereka pun berkata, “Apa uniknya Call of Duty berbanding dengan permainan FPS yang lain?”.

Selain itu, Syarikat Infinity Ward telah mengeluarkan 5 permainan Call of Duty yang bertemakan sci-fi dan futiristik. Apa lagi? Bosanlah kalau mereka main permainan video yang mempunyai tema yang sama sahaja.

Oleh hal yang demikian, mereka meminta para pemaju dan Studio Call of Duty (COD) untuk mengeluarkan satu lagi permainan COD tetapi kali ini, mempunyai tema yang berbeza. Tambahan itu, komuniti COD telah memberitahu hajat dan permintaan mereka di dalam pelbagai forum dan media sosial untuk mendapat perhatian para pemaju COD.

Saya tiada hak untuk bercakap buruk tentang para pemaju COD, tetapi menurut beberapa video dan ‘post’ yang telah dimuat naik oleh para peminat COD di Youtube dan Reddit; para pemaju COD mengendahkan permintaan komuniti dan telah mengeluarkan Call of Duty:Infinite Warfare. Tindakan ini, dikatakan kurang ajar dan menunjukkan bahawa para pemaju COD tidak peduli akan komuniti mereka.

Untuk mengukuhkan bukti ini, terdapat banyak rungutan oleh para peminat COD di bahagian komen trailer tersebut dan di Reddit.

2. Tindakan monopoli dan permainan eksklusif Call of Duty 4: Modern Warfare ‘remastered’.

Sebelum keluarnya trailer Call of Duty: Infinite Warfare, para peminat COD boleh dikatakan bergembira setelah mendapat berita bahawa Infinity Ward akan mengeluarkan Call of Duty 4: Modern Warfare ‘remastered’ (COD 4). Berita gembira ini tersebar dengan luas di media sosial seperti Twitter, Reddit, Facebook dan Steam. Terdapat banyak, artikel, ‘review’ positif , dan komen positif tentang tindakan Infinity Ward ini.

Namun begitu, kegembiraan mereka tidak hidup lama. Setelah keluarnya Call of Duty: Infinite Warfare, semua peminat COD terkejut dengan berita yang mereka terima. Hal ini sedemikian kerana, satu-satunya cara untuk mendapatkan Call of Duty 4: Modern Warfare ‘remastered’ ialah dengan membeli Call of Duty: Infinite Warfare.

Tindakan ini dikatakan amat kedekut dan satu cara untuk memonopoli para gamer. Ramai ‘gamer’ marah kerana mereka perlu mengeluarkan duit yang banyak hanya untuk mendapatkan dua permainan video, sedangkan mereka inginkan satu permainan video sahaja.

Lebih teruk lagi, mereka tidak boleh membeli Call of Duty 4 secara berasingan. Mereka perlu membeli Call of Duty: Infinite Warfare untuk mendapatkan COD 4.

Sepatutnya, Infinity Ward mengasingkan kedua-dua permainan tersebut dan memberikan diskaun untuk COD 4. Permainan video amatlah mahal, apatah lagi duit bukannya dengan senang tumbuh di atas pokok.

3. Kekurangan inovasi ‘gameplay’

Faktor ini berkait rapat dengan faktor 1 di atas. Francais Call of Duty mempunyai ‘gameplay’ yang sama dalam setiap permainan mereka. ‘Gameplay’ ini sering berulang, dari Call of Duty: Black Ops 2 dan Black Ops 3, sehinggalah Call of Duty: Infinite Warfare. Kekurangan inovasi ini amat mengecewakan. Sepatutnya para pemaju haruslah menginovasikan ‘gameplay’ permainan mereka.

Call of Duty: Infinite Warfare mengecewakan lagi para ‘gamer’ kerana ia mempunyai ‘gameplay’ yang sama sahaja dengan permainan COD yang sebelum ini. Dalam kata-kata lain, gameplay Call of Duty sering berulang.

Perbezaannya hanya merangkumi ‘maps’, nama- nama ‘perks’ (perks sama sahaja dengan permainan sebelum ini, nama saja yang ditukarkan), ‘kill streaks’ dan senjata.

“Studio-studio francais COD seakan-akan terlalu takut untuk mengambil risko dan mencuba benda baharu, ketakutan inilah yang akan mencemarkan dan mencederakan prestij francais COD….”
-jackfrags, Youtuber.

4. Persaingan sengit dengan Battlefield 1

Francais permainan video Battlefield merupakan salah satu francais permainan video yang paling terkenal di kalangan ‘gamer’.

Battlefield dan Call of Duty boleh dikatakan musuh sejak azali lagi. Kedua-dua permainan video tersebut bergenre ‘First Person Shooter’ dan akan selalu cuba mengatasi satu sama lain. Jika anda lihat, Battlefield dan COD, sering mengeluarkan satu permainan baru untuk mengatasi satu sama lain dan memperkenalkan pelbagai promosi untuk menarik minat para ‘gamer’. Mereka akan melakukan diskaun, DLC, senjata premium, ‘weapons skins’ , ‘vehicle skins’ dan lain-lain.

Malah, kedua-dua telah menaja beberapa orang Twitch Streamers dan Youtubers untuk bermain Call of Duty atau Battlefield 1, hanya untuk mempromosikan permainan video mereka secara online.

Pada 6 May 2016, 4 hari selepas keluarnya video Call of Duty: Infinite Warfare, munculah video paling “bad ass” dan hebat di Youtube. Video tersebut ialah Battlefield 1: Reveal trailer.

Tidak seperti francais Call of Duty, Battlefield tidak mengambil jalan yang sama iaitu tema futiristik dan sci-fi. Tetapi, mereka memilih tema Perang Dunia Pertama atau lebih dikenali di dalam sejarah sebagai “The Great War”.

Oleh kerana betapa hebatnya dan ‘bad ass’ trailer Battlefield 1, para peminat Battlefield atau komuniti Battlefield telah menggunakan peluang ini untuk mengkritik dan menghentam francais Call of Duty. Malah,salah seorang pemaju Battlefield 1 telah menulis satu tweet yang berbaur provokasi terhadap francais Call of Duty dan mendapat populariti dalam masa beberapa jam sahaja. Namun begitu, tweet tersebut telah dipadam keesokan harinya. Mengapa tiba-tiba dipadam? Ada yang membuat spekulasi bahawa dia disuruh untuk berbuat begitu kerana takut disaman oleh para pemaju Call of Duty dan ada yang berkata bahawa tindakan tersebut hanyalah sementara untuk meningkatkan populariti Battlefield dan menularkan lagi kebencian terhadap Call of Duty di kalangan para ‘gamer’.

Untuk mendapatkan lagi perhatian, trailer video Battlfield 1 telah menunjukkan pelbagai senjata, kenderaan, dan gamemode baru yang tidak pernah dibuat oleh mana-mana permainan video ‘FPS’ lagi. Lantaran itu, permainan video ini telah menarik minat para peminat sejarah Perang Dunia Pertama. Contohnya, terdapat satu video yang dibuat oleh seorang Youtuber yang telah mengupas setiap senjata, kenderaan dan watak bersejarah yang mungkin akan ditunjukkan di dalam Battlefield 1.

Antara watak-watak bersejarah yang mungkin keluar ialah:

1)The Red Baron

2)The Harlem Hellfighters

3)Dominic ‘Fats’ McCarthy

Selain itu, terdapat gamemode dan peta yang berdasarkan peristiwa benar yang mungkin akan dikeluarkan, contohnya:

1)The Battle of Verdun

2)The Battle of Jutland

3)The Battle of Vimy Ridge

4) Gallipoli

Francais Battlefield mempunyai satu prinsipal yang penting iaitu mereka akan cuba mencipta permainan video yang paling realistik. Video Battlefield 1, mengukuhkan lagi kedudukan mereka sebagai permainan video perang dan ‘FPS’ yang paling realistik di kalangan para ‘gamer’.

Maka betulah apa yang dikatakan di dalam motto francais Battlefield:

“Only in Battlefield”

Jika dibandingkan dengan francais Call of Duty, Call of Duty bukanlah begitu realistik. Jika anda lihat, 5 permainan mereka sebelum ini hanya bertemakan sci-fi dan sekadar fiskyen sahaja.

Keunikan watak, pertempuran bersejarah, senjata, kenderaan, gameplay, gamemode dan maps Battlefield 1 menarik lagi perhatian para ‘gamer’ daripada pelbagai platform dan telah mencuri hati para peminat COD.

-OF-

*Gamber menunjukkan Call of Duty (kiri) vs Battlefield 1 (kanan).

**Artikel ini merupakan satu repost.

Sumber:

1 ) DBottinsFTW. ‘Why Do People Hate Infinite Warfare? Why the Call of Duty Infinite Warfare Reveal Trailer got REKT’, Youtube: https://www.youtube.com/watch?v=b72qpGpCpEk

2) Jackfrags. Youtube: https://www.youtube.com/user/jackfrags/videos

3) Reddit, Why is Call of Duty: Infinite Warfare so hated after just one trailer?
https://www.reddit.com/…/why_is_call_of_duty_infinite_warf…/

4. Why fans already hate Call of Duty Infinite Warfare http://www.looper.com/…/fans-already-hate-call-duty-infini…/


Apabila Orang Melayu Mengamuk Sampai Bunuh J.W.W. Birch

Selepas mengukuhkan kedudukan di Pulau Pinang dan Singapura, penjajah British mula letak mata pada Perak pula. Negeri ini diberkati dengan sumber tin sangat banyak. Walau bagaimanapun, negeri ini juga ada dua masalah besar:

Isu warisan ini mudah difahami. Katanya Raja Abdullah adalah waris sulung. Tetapi baginda tiada dalam negeri semasa Sultan Ali mangkat. Jadi Raja Bendahara Sultan Ismail dijulang sebagai sultan pula, memintas abangnya Abdullah. Untuk menyelesaikan dua masalah besar di atas, Raja Abdullah berhubung dengan pihak British dengan bantuan seorang kenalan bernama Tan Kim Cheng. Surat baginda sampai pada tangan Sir Andrew Clarke, yang dilantik sebagai Gabenor Singapura dan Negeri-Negeri Selat.

“Beta mahu menjalinkan persahabatan kekal dengan Kerajaan Inggeris, yang akan menguntungkan kedua-dua pihak. Dan beta meminta sahabat beta, Sir Andrew Clarke, hantar seorang pemimpin berkaliber untuk duduk bersama beta di Perak… dan tunjuk kepada beta sistem kepimpinan yang baik untuk wilayah-wilayah beta, supaya negara beta boleh dibuka dan menjana perolehan serta kekal aman dan damai.”

Walau bagaimanapun, ada isu yang sangat kritikal di sini. Surat asli ditulis seorang munshi bernama Mohamed Said dalam bahasa Melayu dan diterjemah ke bahasa Inggeris oleh William Henry Read. Dan katanya, Read mengubah konteks Said sampai habis lari makna (Drake, 2017). Raja Abdullah cuma meminta seorang Residen untuk “bantu dan nasihat dalam hal ehwal kerajaan supaya dapat membangunkan sumber, mengukuhkan pentadbiran dan menjaminkan kesejahteraan dan kebahagiaan penduduk.”

Sebelum tu, apa kata kalian yang berminat dengan sejarah keagungan Melayu beli buku KITAB TAMADUN MELAYU? Kami sekarang bawa versi baru yang mengandungi fakta-fakta mungkin lama dilupakan orang Melayu sendiri! Link pembelian: https://bit.ly/3Bz4HdD

Mempelawa Ular Untuk Patuk Dubuk

Umumnya, Ghee Hin dan Hai San adalah dua dubuk pada kerajaan Perak. Tetapi kemasukan British adalah ibaratkan seekor ular yang sangat berbisa. Perubahan konteks asal telah menunjukkan risiko besar yang menanti. Apa-apa pun, surat ini menjalinkan persefahaman antara Perak dan British dengan Perjanjian Pangkor 1874. Dengan perjanjian ini, Raja Abdullah dijulang British sebagai Sultan Perak dan pemerintah negeri yang sah. Baginda juga berkuasa mutlak dalam hal ehwal bangsa seperti Agama Islam dan Adat Melayu. Dua hal ini tidak boleh dikacau Residen British.

Namun lain yang dirancang; lain yang jadi. British menaikkan pangkat James W.W. Birth daripada “Colonial Secretary” kepada “First British Resident in Perak”. Birch ‘masuk pejabat’ pada 4 November 1874; dan dalam masa beberapa bulan saja, pihak British naik meluat dengan cara pentadbiran beliau. Bayangkan Sir Andrew Clarke sendiri cakap, “aku sangat marah dengan perangai Birch yang buat suka hati ikut kepala lutut dia.” Kalau Gabenor Clarke sendiri naik menyampah, bayangkan hati perasaan orang Melayu dibawah Sultan Abdullah pada masa itu.

Jatuhnya Sabun Birch

Pungutan cukai dan zakat menjadi isu paling besar selepas kedatangan J.W.W. Birch. Sebelum ini, bidangkuasa pungutan ada pada tangan Imam Paduka Tuan yang mengumpulkan hasil daripada zakat, fitrah dan sedekah – tetapi Birch mengadakan beberapa peraturan baharu yang bercanggah dengan amalan tempatan dan proses pungutan (Abdullah, 1993). Ibaratkan babi yang menyondol, Birch juga enggan menghormati sistem sosial tempatan dan tidak tahu berbahasa Melayu. Ada catatan mendakwa Birch cakap, “aku tidak peduli perihal adat lapuk negeri ini yang tidak berbaloi untuk difikir pun.” (Iskandar, 2022).

Entah apa lagi yang Birch buat di sebalik tabir. Birch dilaporkan menggunakan kuasa polis untuk menakut-nakutkan orang ramai. Pihak Sultan semakin murka dan sudah mula bincang untuk membunuh bermula Julai 1875 lagi. Membujur lalu melintang patah, rancangan menjadi kenyataan tiga hari selepas takbir raya mula berkumandangan daripada bibir umat Islam.

Birch pada masa itu ada di Pasir Salak dan mungkin tidak tahu pasal sekumpulan orang Melayu yang sudah bersenjata di sana. Kumpulan ini terdiri daripada pejuang-pejuang seperti Dato Maharaja Lela, Datuk Sagor, Sipuntum, Pandak Endut, Mohamed Amin, Ngah Ibrahim dan Ngah Jabor. Birch pula ketika itu sedang mandi. Sedang elok air melitupi tubuh, tiba-tiba kulitnya terkoyak dek balingan lembing yang tepat.

Tidak tahulah sabun Birch jatuh atau terpelanting. Yang pasti Birch tidak kutip. Turut terbunuh adalah kerana Birch iaitu Mat Arshad, yang tumbang kerana serangan Pak Endut. Malah Endut dikatakan orang pertama yang membaling lembing ke arah bot permandian Birch, diikuti Kulup Ali, Ngah Jabor dan Panjang Bur.

Birch terjatuh ke dalam sungai dan kemudian ditikam Se Tuah sebelum ditetak Sepuntum pula. Mayat Birch ditemui 182 meter daripada lokasi kejadian (Abdullah, 1979). Pembunuhan Birch menggegarkan pentas politik British, yang terus memburu kumpulan terbabit dengan tawaran hadiah $9,000. Mereka mahu Dato Maharajalela. Malangnya, beliau ditangkap dan dijatuhi hukuman gantung sehingga mati dalam sebuah mahkamah dipengerusikan Sultan Idris I (Aziz, 2019). Sultan Abdullah pula dituduh terlibat dalam pembunuhan ini lalu dibuang negeri ke Pulau Seychelles.

Dua buku best-seller The Patriots kini kami gandingkan sekali dalam versi bahasa Inggeris untuk kalian semua:
World Without Walls III: https://bit.ly/3PR2Ep9
The Human’s Complex: https://bit.ly/3J2GoGF

RUJUKAN:

Abdul Rahman, H.I., & Azmi, A. (2015). Sejarah Malaysia: Wacana Kedaulatan Bangsa, Kenegaraan dan Kemerdekaan. USM.

Abdullah, Z.G. (1979). Pembunuhan J.W.W. Birch: suatu kajian tentang pembunuhannya.” Malaysian Journal of History, Politics and Strategic Studies. 09: 59-72.

Aziz, F. (2019, Julai 3). Dato Maharaja Lela Dalam Sejarah Perak. Orang Perak.

Abdullah, Z.G. (1993). Ngah Ibrahim, Orang Kaya Menteri Paduka Tuan. Persatuan Muzium Malaysia. Halaman 27.

Drake, P. (2017). Merchants, Bankers, Governors: British Enterprise in Singapore and Malaya, 1786-1920. World Scientific. Halaman 57.

Iskandar, R. (2022). The Malay Nobat: A History of Power, Acculturation and Sovereignty. Rowman & Littlefield. Halaman 155.

Tuan, W. Y. (2016). Penang Chinese Commerce in the 19th Century. Flipside.


Sejarah Perisikan Turki Zaman Uthmaniyah Ke Republik

Akar permulaan kepada perkhidmatan perisikan moden di Turki bermula dari penghujung era Empayar Uthmaniyyah, terutamanya pada abad ke-19.

Konsep dan sistemnya adalah mengikut dasar pemerintahan zaman sultan-sultan yang berbeza, struktur perkhidmatan perisikan sering berubah-ubah. Bilangan perisik yang tidak terkira dan tidak dijangka jumlahnya itu boleh muncul dalam pelbagai bentuk samaran identiti, golongan pengemis atau darwisy sufi adalah antara rangkaian perisik Sultan Abdülhamid II yang terbaik.

Pada tahun 1876, takhta pemerintah Uthmaniyyah dimanipulasi secara politik melalui plot terancang yang dilaksanakan oleh Midhat Pasha, Wazir Agung dan Menteri P3rang. Rancangan mereka adalah untuk menggulingkan Sultan Abdülaziz dari takhta dalam satu peristiwa rampasan kuasa yang membawa kepada kem4tian Sultan Abdülaziz, namun difitnah sebagai membvnuh diri.

Anak saudara Abdülaziz, Sultan Murad V dipilih oleh pihak ‘negara dalam negara’ (negara/daulah terpendam) British di Uthmaniyyah untuk menaiki takhta, Murad V berpotensi besar menjadi Sultan boneka berikutan pandangannya yang cenderung ke arah barat dan dia juga merupakan seorang anggota Freemason.

Malangnya, setelah melalui beberapa peristiwa yang tidak menyenangkan, dia mula mengalami masalah mental yang teruk lalu terpaksa diturunkan takhta, dan dibiarkan menetap di Istana Çırağan kerana telah hilang kelayakan sah sebagai pemerintah.

Sultan Abdülhamid II yang berjanji akan meluluskan sistem perlembagaan berjaya menaiki takhta bagi menggantikan abangnya, Murad V. Pihak British menyangkakan Abdülhamid juga seorang yang boleh dikawal sebagai boneka, tetapi sebaliknya Abdülhamid berjaya mengembalikan kuasa mutlak Sultan sekaligus memperbodohkan British.

Dua tahun kemudian, Abdülhamid berjaya mengatasi dua cubaan rampasan kuasa yang gagal diatur oleh Freemason dan disokong oleh British, yang ingin menaikkan kembali Murad V ke takhta sultan.

Sultan Abdülhamid sendiri juga pernah menjadi sasaran beberapa cubaan pembvnuhan yang gagal. Semua kejadian ini mendorong sultan untuk meningkatkan ciri-ciri keselamatan dengan menubuhkan perkhidmatan risikan sulit.

Mereka juga telah memaksa sultan untuk menjadi seorang ‘maharaja introvert’. Semasa Abdülhamid masih seorang Shahzade, dia merupakan seorang pemuda yang sangat ramah dan gemar bersosial. Dia sering berkata:

“Berwaspada adalah kunci keamanan. Pertama sekali anda harus berwaspada, kemudian barulah anda menjaga keselamatan diri.”

Abdülhamid tidak pernah meletakkan kepercayaan terhadap apa-apa atau sesiapa pun sebelum mengambil langkah berjaga-jaga yang diperlukan.

Yıldız Istihbarat Teşkilatı, atau Agensi Perisikan Yıldız yang terkenal dengan kerja-kerja risikan dan sabotaj, telah dilahirkan hasil dari persekitaran mencabar ini. Sultan Abdülhamid adalah pemerintah Uthmaniyyah pertama yang memulakan perkhidmatan perisikan moden, beliau menubuhkan institusi tersebut pada tahun 1880.

STRUKTUR RAHSIA PERISIKAN

Semasa era klasik Empayar Uthmaniyyah, maklumat risikan asing dikumpul oleh unit Akinji, sebuah unit berkuda ringan pada waktu pep3rangan, manakala para pengembara dan pedagang mengumpul maklumat pada masa yang aman damai. Sebagai contoh, kota perdagangan bebas Dubrovnik juga merupakan pusat perisikan.

Asesbaşı, adalah panggilan untuk seorang pegawai Janisari yang menguruskan hal ehwal keselamatan dalaman yang juga merupakan seorang ketua polis tempatan. Böcekbaşı juga berperanan seperti pegawai polis tempatan, tugasannya merangkumi tindakan lanjut yang melibatkan kes pembvnuhan yang tiada petunjuk dan menangkap suspek kes pembvnuhan. Böcekbaşı juga turut dianggotai pegawai wanita untuk kes pembvnuhan.

Terdapat juga cabang yang lain dikenali sebagai Çuhadar dalam pasukan Böcekbaşı yang menguruskan hal ehwal perisikan domestik. Ases, yang merupakan pengawas kawasan kejiranan, juga membantu dalam kerja-kerja risikan domestik. Semua penduduk di kawasan kejiranan adalah penjamin kepada jiran tetangga mereka dan mereka wajib melaporkan apa-apa perkara yang di luar kelaziman.

Sepanjang pemerintahan Sultan Mahmud II (1834), Zaptiye Müşirliği, sebuah badan organisasi yang setara dengan ibu pejabat polis moden dan menguruskan sistem risikan untuk dinasti Uthmaniyyah telah ditubuhkan. Pemberi maklumat yang bertanggungjawab melaporkan apa yang sedang berlaku di negara ini ke markas dilantik untuk tugasan sulit.

Perkhidmatan polis rahsia, yang dimodelkan setaraf dengan sayap polis rahsia Perancis (Gandermar), diasaskan oleh Wazir Agung Reşid Pasha dan seorang warganegara Uthmaniyyah berbangsa Yunani bernama Civinis yang dilantik sebagai pengarah.

Ketika Sultan Abdülhamid II menaiki takhta pemerintah Uthmaniyyah, dia merasa adanya keperluan untuk membentuk rangkaian perisik yang mengelilingi seluruh negara bermula dari istana. Wazir Agung Said Pasha mengusulkan Sultan Abdülhamid II menghubungkan organisasi ini dengan istana dan menulis sendiri peraturan berkaitan. Said Pasha juga berkhidmat untuk pemerintahan secara proksi yang dikawal kerajaan CUP (Turki Muda).

Sultan menganggap pegawai perisik di pihaknya sebagai satu keperluan, dan dia menarik sokongan mereka dengan memberikan pelbagai jenis hadiah kepada mereka. Untuk seorang Sultan, Abdülhamid boleh dikatakan telah menganalisis zaman yang dia lalui dengan sempurna dan dia sedar bahawa etika rakyat sedang lemah. Dia percaya cara terbaik untuk meraih kesetiaan seseorang adalah melalui wang, pingat dan pangkat. “Cash is king”.

Oleh itu, pernah dikhabarkan bahawa Abdülhamid berjaya mengumpulkan 30,000 pegawai risikan di bawah satu perkhidmatan perisikan, namun perkara ini tidak ada bukti dalam bentuk dokumen.

Selain dari para pegawai risikan, terdapat komuniti dari pelbagai latarbelakang, kerjaya dan kewarganegaraan seperti golongan Sufi Darwisy dari Kaşgarlı, para mullah dari Daghestan, pengemis dari India, pengembara dari Sudan, syeikh dari Libya serta orang Kurdi dan Afghanistan, khodja dari Tatarstan, pelakon, ahli silap mata dan ilusi adalah antara rangkaian besar ejen perisikan yang ditubuhkan oleh Sultan Abdülhamid II.

Pegawai wilayah dan bahkan pegawai di pejabat kedutaan juga antara rangkaian perisik yang ditempatkan oleh Abdülhamid. Malah pegawai kanan negara, gundik-gundik dan sida-sida yang ditawarkan sebagai hadiah dari istana pernah terlibat dalam kerja risikan dan laporan akan dihantar terus ke Istana Uthmaniyyah.

KEGAGALAN AGENSI KETIKA KEJATUHAN ABDÜLHAMID

Perisik menyampaikan laporan risikan yang mereka kumpulkan ke istana dalam bentuk laporan bertulis yang tertutup. Sultan membaca setiap laporan secara peribadi dan menyampaikan arahan dan laporan yang memerlukan siasatan lebih lanjut kepada setiausaha peribadinya setelah dia memotong bahagian di mana tandatangan perisik itu boleh dilihat. Dia akan menyimpan semua laporan itu.

Ketika dia digulingkan, sejumlah laporan yang tidak pernah dibuka telah ditemui semasa pengikutnya cuba menyelamatkan dan menghapuskan segala dokumen-dokumen sulit supaya tidak ditemui oleh musuh.

Ramai yang terkejut apabila menemui sejumlah laporan yang ditulis oleh beberapa anggota Turki Muda sendiri, jumlahnya yang banyak menyebabkan beberapa hari diperlukan untuk membakar kesemua laporan itu berikutan penggulingan Sultan dari takhta.

Ini turut menjelaskan kegagalan saluran maklumat perisikan walaupun Abdülhamid telah ‘menanam’ begitu ramai perisik-perisik di dalam kumpulan Turki Muda, ini kerana pihak Turki Muda juga turut melakukan perkara yang sama dengan menghantar ejen-ejen sulit mereka yang kebanyakannya merupakan pegawai istana.

Laporan risikan sentiasa disediakan sekiranya berlaku kecemasan walaupun Sultan tidak hadir ke pejabatnya, atau ketika dia sedang mandi. Dengan cara ini sultan kekal menyedari apa yang sedang berlaku walaupun di sudut yang paling jauh dari pusat pemerintahan.

Walaupun begitu, siasatan yang dilakukan untuk sebilangan laporan yang diterima hanyalah sia-sia. Telah tiba waktunya dimana kepentingan setiap laporan ini semakin merosot. Semua orang mula melapor antara satu sama lain. Khabar angin yang tidak benar dan bahkan fitnah mula tersebar.

Walaupun Sultan amat menyedari akan hal ini, dia hanya menutup mata demi usaha menjaga rangkaian perisikannya tetap berjalan lancar. Pada masa itu, para menteri dan pegawai-pegawai negeri saling berpecah belah, api permusuhan sedang dibakar dan semua orang saling mencurigai antara satu sama lain.

Kadang-kala, ada rakyat yang tidak bersalah dengan tidak semena-mena turut dihukum bersama dengan orang yang bersalah. Perisik yang mudah dikenali dengan memakai Fez khas berwarna merah menjadi orang yang paling dibenci dan ditakuti semua rakyat.

Mengambil kesempatan terhadap kacau bilau ini, kumpulan Turki Muda berjaya memanfaatkan situasi ini dan menyebarkan propaganda terhadap sultan atas dasar ini. Rangkaian perisikan yang sulit ini gagal menyelamatkan takhta Sultan Abdülhamid II yang sudah kepenatan memikul beban negara selama 33 tahun baginda berada di atas takhta.

Golongan rakyat yang sangat menyayangi Sultan Abdülhamid tetapi diserang oleh perisik mula berpaling dari sultan. Lebih-lebih lagi, antara faktor terpenting yang membawa kepada jatuhnya Abdülhamid II adalah kerana orang Turki Muda berjaya menyusup masuk ke dalam Istana sebagai pegawai, bahkan anak saudara Sultan sendiri bertindak sebagai penyampai maklumat musuh. Ini salah satu fakta yang masih tidak ramai orang tahu.

PENJENAMAAN SEMULA

Ketika Turki Muda berkuasa pada tahun 1908 setelah menjatuhkan sultan Uthmaniyyah terakhir yang berkuasa mutlak itu, Agensi Perisikan Yıldız dimansuhkan dan “Teşkilât-I Mahsusa” atau Organisasi Khusus menjadi penggantinya di bawah perintah Enver Pasha. Beberapa perisik era Abdülhamid diasingkan, sementara yang lain pula ada yang diberi tugasan baru dalam rejim baru.

Perisik Organisasi Khusus sangat aktif mengekori dan melaporkan gerak geri individu-individu yang diintai oleh Agensi Perisikan Yıldız. Selain perkhidmatan perisikan di ibu kota dan dalam negeri, mereka turut aktif beroperasi di luar negara.

Pada tahun 1927, satu lagi perkhidmatan perisikan iaitu Perkhidmatan Keselamatan Negara atau Milli Emniyet Hizmeti, MEH, tetapi dikenali sebagai MAH kerana nama asalnya adalah Milli Amele Hizmeti dan ditubuhkan sebagai menggantikan Teşkilat-I Mahsusa dengan sokongan pihak Jerman. Ketika Turki berada di bawah pengaruh Amerika Syarikat, ia pernah berfungsi sebagai salah satu cabang risikan CIA untuk kawasan tempatan, terutamanya selepas tahun 1953.

Dengan erti kata lain, maklumat risikan antarabangsa disediakan oleh CIA, sementara MAH pula berperanan sebagai cabang operasi tempatan. Berdasarkan beberapa catatan yang timbul dari tempoh tersebut, CIA lazimnya membayar MAH sekitar 100,000 lira Turki sementara British membayar 30,000, Perancis 8,000 dan Itali 4,000.

Behçet Türkmen yang ketika itu merupakan ketua MAH, adalah rakan kongsi produk jenama Coca Cola di Turki dan merupakan bapa kepada İlter Türkmen, duta besar dan menteri Luar. Walaupun Perdana Menteri ketika itu Adnan Menderes mengetahui dan cuba membatalkan hubungan ini, ia hanya mengundang lebih banyak masalah terhadap dirinya sendiri.

Selepas peristiwa rampasan kuasa pada 27 Mei tahun 1960, MAH dijenamakan semula sebagai Millî İstihbarat Teşkilatı atau Badan Perisikan Negara (MİT), yang beroperasi di bawah Kementerian Perdana Menteri. Semasa pemerintahan bekas Perdana Menteri dan Presiden Turgut Özal yang kemudiannya, ia telah dijadikan badan yang bebas tentera (demilitarized). Badan Perisikan Negara itu terus kekal beroperasi hingga ke hari ini.

RUJUKAN:

Ottoman History Podcast: Spies Of The Sultan

Landau, J. (1987). An insider’s View of Istanbul: Ibrāhīm al-Muwayliḥī’s Mā Hunālika. Die Welt Des Islams


Tun Abdul Jamil: Laksamana Yang Merampas A’Famosa Daripada Portugis

Sayang laksamana mati dibunuh Mati dibunuh datuk menteri Sayang laksamana mati dibunuh Aduhailah sayang Mati dibunuh datuk menteri

Lagu Sayang Laksamana Mati Dibunuh yang dinyanyikan Siti Nurhaliza sangatlah dekat dengan kisah Laksamana Tun Abdul Jamil seorang laksamana hebat pada abad ke-17 ketika zaman Empayar Johor-Riau menguasai arena politik Selat Melaka dahulu. Untuk pengetahuan para pembaca, kerana keperwiraan yang dimiliki oleh Laksamana Tun Abdul Jamil, namanya diabadikan pada salah satu daripada kapal perang milik Tentera Laut Diraja Malaysia (TLDM) dengan nama KD Laksamana Tun Abdul Jamil.

Tapi kenapa nama beliau disematkan pada kapal perang Malaysia? Salah satu daripada kejayaan yang dimiliki oleh beliau ialah kejayaan mengalahkan Portugis dalam peperangan, sekaligus membalas dendam untuk orang Melayu di atas kekalahan memalukan mereka pada tahun 1511 dahulu. Kejayaan yang dicapai oleh Laksamana Tun Abdul Jamil ini telah mengembalikan prestij Johor semula sebagai kuasa maritim yang hebat di Selat Melaka.

Serangan pertama yang digerakkan oleh beliau bermula pada tarikh 17 Ogos 1606 Masihi apabila Johor membuat pakatan dengan Belanda. Ketika serangan pertama pakatan Johor-Belanda, Johor telah menghantar 50 buah perahu perang bersama dengan 3000 askar Melayu manakala Belanda membawa 11 buah kapal perang yang diketuai oleh Cornelis de Jonge Matelief. Namun dalam pertempuran pertama, pakatan Johor-Belanda menemui kegagalan apabila Belanda kalah di pertempuran laut manakala tentera Johor yang mengepung kota Melaka daripada darat tidak dapat bertahan selepas pengunduran Belanda turut berundur.

Namun, tidak berhenti di situ, perjuangan Laksamana Tun Abdul Jamil berterusan demi merampas kembali Melaka dari tangan Portugis dan membalas dendam atas kekalahan orang Melayu pada tahun 1511. Ia bermula dengan perjanjian yang dibuat pada tahun 1639 Masihi, antara pihak Belanda dengan sultan Johor, Sultan Abdul Jalil Syah II (1623-1677 Masihi) untuk bersama-sama menyerang kota Afamosa.

Dicatatkan pada tahun 1640, Laksamana Tun Abdul Jamil dikatakan memimpin 1, 500 orang tentera Melayu Johor bersama dengan 40 buah perahu perang bersama dengan Belanda dan berjaya mengepung Melaka dalam tempoh sekitar satu tahun. Artikel mengenai pengepungan ini akan menyusul nanti dan akan menceritakan dengan lebih terperinci tentang Penaklukan Melaka 1640 – 1641.

Pada tahun 1677 Masihi, Johor menerima pemerintah baru selepas kemangkatan Sultan Abdul Jalil Syah II. Raja Ibrahim telah menaiki takhta Johor dengan gelaran Sultan Ibrahim Shah. Laksamana Tun Abdul Jamil telah bertindak sebagai penasihat kepada Raja Ibrahim agar memindahkan pusat pemerintahan ke Riau. Dari situ, Laksamana Tun Abdul Jamil diberi tanggungjawab membangunkan pelabuhan Riau sehinggakan pelabuhan tersebut mengulangi kegemilangan yang pernah dicapai oleh pelabuhan Melaka.

Sejarah mencatatkan kepada kita betapa pada waktu puncaknya (1687 Masihi), pelabuhan Riau dikunjungi oleh sekurang-kurangnya 600 buah kapal dagang dan pedagang-pedagang yang mengunjungi pelabuhan Riau datang dari segala pelusuk dunia seperti China, Portugis, Belanda, Inggeris, India, Arab dan sebagainya.

Nampaknya kejayaan mengalahkan Portugis tidak berhenti di situ apabila Laksamana Tun Abdul Jamil berjaya menaikkan prestij Johor semula dalam Perang Johor vs. Jambi pada tahun 1673 hingga tahun 1679 M. Johor mengalami kerugian yang teruk apabila Jambi melancarkan serangan ke atas Johor sejak tahun 1673. Kekacauan yang sebelum ini ditimbulkan oleh Jambi apabila menyerang Batu Sawar dan dari situ, Jambi telah merampas harta kekayaan Johor yang sangat kaya raya. Dikatakan hasil rampasan itu berupa 140 buah kapal, 4 tan emas, 95 pucuk meriam besi dan logam dan segala senjata api yang dimiliki oleh Johor sendiri. Bayangkan… emas seberat 4 tan. Seberapa kayakah kekayaan yang dimiliki oleh Johor ketika itu?

Namun Johor kembali bangkit menentang serangan Jambi. Ianya berlaku pada tahun 1679 apabila Laksamana Tun Abdul Jamil mengambil insiatif memimpin angkatan tentera Johor mengalahkan Jambi dengan bantuan tentera upahan Bugis.

Berikutan kekalahan Jambi, Pangeran Dipati Anum yang merupakan pemerintah Jambi ketika itu terpaksa membayar pampasan dan Jambi pula terpaksa menghantar dua orang kenamaan mereka sebagai tebusan untuk hidup di Riau. Dari situ, pada tahun 1681,  Laksamana Tun Abdul Jamil berjaya membantu Johor menahan serangan orang Palembang dan Makasar. Kalau tidak kerana campur tangan Belanda, Johor sudah tentu berkeupayaan untuk menakluk Palembang dan meletakkan Palembang ke dalam sebahagian daripada kekuasaan Empayar Johor ketika itu. Kejayaan itu membuatkan Laksamana Tun Abdul Jamil mendapat gelaran Paduka Raja dan diberi kuasa melampaui para pembesar yang lain, termasuklah Bendahara Johor sendiri ketika itu.

Johor juga hampir ditipu oleh Belanda apabila kuasa asing itu cuba untuk merampas kekayaan perdagangan yang dimiliki oleh Empayar Johor itu sendiri. Ketika pihak Belanda menawarkan perjanjian kepada Johor. Perjanjian dalam Bahasa Melayu dan Belanda adalah berbeza isi kandungannya. Tetapi mujurlah rasa segan Belanda pada kepimpinan Laksamana Tun Abdul Jamil, membuatkan mereka terpaksa akur pada isi kandungan surat perjanjian di dalam Bahasa Melayu dan bukannya isi kandungan surat perjanjian yang diubah Belanda dalam bahasa mereka sendiri.

Kekuasaan yang dimiliki oleh Tun Abdul Jamil, yang dikatakan mengatasi kuasa sultan sehinggakan Belanda sendiri mengatakan bahawa pemerintah sebenar Kesultanan Johor adalah beliau sendiri, bukannya sultan yang kononnya sekadar menjadi boneka sahaja. Hal ini mencetuskan rasa tidak puas hati para pembesar Johor termasuklah Bendahara Tun Habib Abdul Majid hingga akhirnya mencetuskan pemberontakan. Tun Abdul Jamil beserta keluarganya terpaksa melarikan diri ke Terengganu tetapi dipintas oleh orang-orang Bendahara dan beliau telah dibunuh bersama putera-puteranya. Kisahnya sangat menyayat hati berkaitan dengan pembunuhan Laksamana Tun Abdul Jamil.

Ketika tiba di pantai Terengganu, dikatakan pertempuran berlaku antara pengikut-pengikut Bendahara Tun Habib dan Laksamana Tun Abdul Jamil. Dalam pertempuran yang berlaku pada tahun 1688 Masihi itu, diceritakan meriam Laksamana Tun Abdul Jamil kehabisan peluru sehinggakan terpaksa menggunakan duit syiling sebagai peluru meriam. Akhirnya, Laksamana Tun Abdul Jamil mati terbunuh dan kisahnya diabadikan dalam lagu Siti Nurhaliza.

Rujukan:

1. Wan Mohd Rosli Wan Ngah. (2015). Laksamana Tun Abdul Jamil: Kematiannya Melahirkan Lagu Sayang Laksamana Mati Dibunuh.

2. Ahmad Jelani Halimi. (2008) Sejarah dan Tamadun Bangsa Melayu. Utusan Publication & Disttibutors Sdn Bhd

3. Mardiana Nordin. Politik Dan Pentadbiran Era Kesultanan Johor Sehingga Abad Ke-18. Jabatan Sejarah Universiti Malaya


Dato Onn Bin Dato Jaafar – Simbol Penyatuan Orang Melayu.

Setelah menyelusuri sejarah Dato’ Ja’afar di artikel yang lalu, kali ini kita beralih ke salah seorang anaknya, iaitu Onn Bin Jaafar. Nama Onn bukanlah asing di dalam sejarah politik tanah air. Beliau merupakan simbol penyatuan Orang Melayu yang seterusnya membawa kemerdekaan bagi sebuah negara yang bernama Tanah Melayu.

Dilahirkan di Bukit Gambir pada Februari 1895 dan merupakan anak kepada Dato’ Ja’afar dan isterinya, Ruqaiyyah Hanim. Ketika waktu kecilnya, Onn dibesarkan sebagaimana kanak-kanak biasa yang lain walaupun bapanya seorang Menteri Besar pada ketika itu. Onn juga sering bermain di Istana Johor bersama-sama anak-anak Sultan.

Pendidikan asasnya bermula di Sekolah Melayu Johor Bahru. Sebelum dihantar ke England, beliau diasuh oleh wanita Inggeris bersama Tunku Mahkota Ismail, Tunku Abu Bakar dan Tunku Ahmad pada usia sembilan tahun.

Kemudian belajar di sekolah Aldeburg Lodge di England selama enam tahun. Setelah tamat pelajaran di England beliau telah pulang ke tanah air, Johor pada 25 Mac 1910 dan melanjutkan lagi pelajarannya di Maktab Melayu Kuala Kangsar.

Setelah tamat pembelajaran di MCKK, Onn mula bekerja sebagai kerani di Pejabat Kerajaan Negeri Johor.  Pada Mac 1917, beliau menyertai Pasukan Tenter4 Johor ( Johor M1litary Force) dan ditempatkan di Pulau Blakang Mat1, Singapura (kini Sentosa Island).

Setelah menamatkan perkhidmatannya di sana, beliau bekerja sebagai kerani di Pejabat Penasihat British namun tidak lama kerana diberhentikan atas titah sultan. Ini kerana Onn amat berang dengan tindakan Sultan yang melelong harta keluarga beliau di Bukit Senyum.

Atas pujukan Tengku Ismail, Sultan Johor memaafkan Onn dan beliau bekerja sebagai penolong pegawai di Muar. Pada 1924, Onn dinaikkan pangkat menjadi Penolong Pegawai Pemungut Hasil Tanah.

Namun, sikap Onn dalam mengkritik British tidak pernah berubah. Onn turut sekali lagi mengkritik Sultan kerana mendakwa Sultan menggunakan ask4r JMF untuk membina lumba kuda dan ladang ladang getah. Kritikan Onn itu mendapat liputan di dalam akhbar-akhbar yang menyebabkan Sultan murka lalu Onn dijatuhkan hukuman buang negeri ke Singapura pada 1927.

Di Singapura, Onn terpaksa menyara hidup sebagai nelayan dan menjual kuih-muih. Menyedari kemunduran bangsa Melayu pada ketika itu, Onn memasuki bidang kewartawanan dengan menjadi pengarang di Warta Malaya pada 1930.  Onn kerap mengkritik cara kehidupan Sultan Johor di dalam penulisannya.

Sebagai contoh, Onn mengkritik perkahwinan di antara Sultan Ibrahim dan Helen Wilson yang bertentangan dengan adat sebagai Orang Melayu. Onn turut mengkritik masyarakat Melayu yang suka berfoya-foya dan mengamalkan sikap membazir.

Sekitar tahun 1935, Onn sekali lagi mendapat pengampunan oleh Sultan Ibrahim. Onn kemudian dilantik menjadi Ahli Tidak Rasmi Majlis Mesyuarat Negeri Johor.  Ketika p3rang tercetus, Onn telah dilantik sebagai Pegawal Makanan Johor.

Selepas pihak k0munis menggila di bandar besar, Onn telah meredakan ketegangan yang berlaku di Batu Pahat. Peristiwa itu menyebabkan Onn mula disayangi dan dihormati oleh orang Melayu.

Pada awal tahun 1946, beliau menubuhkan Persatuan Melayu Semenanjung Johor yang sebagai Yang Dipertua. Dalam bulan Mac 1946, perwakilan-perwakilan dari berbagai persatuan Melayu bertemu dalam Kongres Melayu pertama yang diadakan di Kelab Sultan Sulaiman Kuala Lumpur mencapai keputusan akan menubuhkan satu dan yang mewakili orang melayu menentang Malayan Union.

Kongres Melayu ketiga diadakan di Istana Besar Johor Bahru pada bulan Mei 1946. Kongres inilah yang melahirkan UMNO dengan Datuk Onn sebagai yang Di Pertuanya yang pertama. Dalam tahun ini juga iaitu pada 1 Oktober 1946, Sultan Ibrahim melantik Datuk Onn Datuk Jaafar sebagai Menteri Besar Johor.

Setelah berkhidmat selama tiga tahun, Datuk Onn meletakkan jawatan itu untuk menumpukan sepenuh masa kepada UMNO selepas Sultan Ibrahim memberi amaran kepadanya sama ada mahu memilih berkhidmat dengan kerajaan atau memimpin UMNO.

Datuk Onn memilih untuk terus berkhidmat sebagai Yang Dipertua UMNO. Pada tahun 1946, kepimpinan Datuk Onn menentang penjajahan secara politik sehingga tumbangnya Malayan Union dan tertubuhnya Persekutuan Tanah Melayu.

Usaha-usaha Datuk Onn untuk mengembalikan kedudukan orang-orang Melayu, beliau telah mengemukakan cadangan supaya keahlian UMNO dibuka kepada lain-lain bangsa tetapi mendapat tentangan di kalangan Majlis Mesyuarat Agung UMNO.

Dalam persidangan Majlis Mesyuarat Agung Keenam pada 25 dan 26 Ogos Datuk Onn melepaskan jawatan sebagai Yang DiPertua UMNO disebabkan oleh tentangan tersebut. Berbagai-bagai tafsiran boleh diberi terhadap syor-syor Datuk Onn dan ia sendiri pernah dituduh sebagai tidak berkepentingan Melayu.

Setelah meninggalkan UMNO,  Datuk Onn yang telah dilantik oleh Kerajaan British sebagai Menteri Hal Ehwal Dalam Negeri telah dapat melihat dari dalam masalah-masalah pentadbiran dan politik negara. Mungkin kerana itu, merasakan perlu kerjasama secara lebih rapat dengan kaum-kaum lain dan mempercayai bahawa bimbingan dari British adalah perlu bagi memajukan orang-orang melayu sebelum mencapai kemerdekaan.

Beliau dituduh sebagai orang pro-British kerana duduk dalam kabinet kerajaan penjajah, tetapi kemudiannya UMNO juga membenarkan seornag wakilnya menerima tempat dalam kabinet itu.

Sewaktu di dalam kabinet kerajaan penjajah, Datuk Onn telah dilantik menjadi Pengerusi RIDA, sebuah badan yang bertujuan untuk meninggikan kedudukan ekonomi orang-orang Melayu. Dalam bidang pelajaran, nama Datuk Onn terkenal dengan minatnya terhadap kemajuan anak-anak Melayu yang membuahkan antara lain ‘Biasiswa UMNO’ sewaktu beliau dalam parti ini.

Beliau menubuhkan Parti Kemerdekaan Malaya tetapi tidak berjaya mendapat sokongan orang-orang Melayu. IMP tewas di semua kerusi sewaktu Pilihanraya Bandaran Kuala Lumpur diadakan Pada tahun 1953.

Pada tahun 1954, beliau menubuhkan pula Parti Negara sebagai membuat persediaan menghadapi pilihanraya Persekutuan Tanah Melayu pada tahun 1955, Datuk Onn dan partinya tidak berjaya dalam pilihanraya itu, namun tidak berputus asa bagi mendapatkan tempat dalam politik tanahair. Onn sendiri tewas kepada Sulaiman Abdul Rahman, abang kepada Tun Dr Ismail semasa pilihanraya tersebut.

Pada Pilihanraya Umum 1959, Onn berjaya mendapat kerusi bagi Parlimen Kuala Terengganu. Sepanjang menjadi ahli parlimen, Onn kerap mengkritik dasar yang diamalkan oleh pihak kerajaan. Onn juga menjadi “ketua pembangkang” tidak rasmi kerana jika ada ucapan mengenai pujian, kem4tian dan sebagainya, Onn selalu diberi peluang untuk mewakili pihak pembangkang.

Sewaktu krisis politik Terengganu berlaku, penglibatan Onn semakin disisihkan. Kesihatan beliau juga semakin memburuk. Pada 18 Januari 1962, Onn menghembuskan nafas yang terakhir di sisi isteri, anak dan saudaranya. Berita pemergian beliau diumumkan keesokkan harinya dan ditangisi oleh segenap masyarakat terutama Orang Melayu.

Pada 20 Januari, jena2ah Onn  dibawa dari rumahnya ke Istana sambil dilitupi dengan bendera Negeri Johor sebagai tanda penghormatan. Kemudian, jena2ah beliau dibawa ke Makam Mahmoodiah dan dilitupi sekali lagi dengan bendera kebangsaan sambil ditarik oleh Ask4r Melayu Diraja. Onn kemudian dikebum1ikan berhampiran dengan pusar4 abang dan bapanya. Upacara itu turut dihadiri oleh seluruh pemimpin tertinggi kerajaan dan raja-raja.

Tunku Abdul Rahman mengatakan, jika Indonesia berbangga dengan Sukarno, maka Malaya juga turut berbangga dengan Dato Onn. Sebagai anak Melayu yang banyak membela nasib bangsa, Onn telah dikurniakan beberapa anugerah kebesaran antaranya Darjah Mahkota Johor Yang Amat Mulia (DPMJ) yang membawa gelaran Dato’ dan Darjah Kerabat Johor Yang Amat Dihormati, Pangkat Yang Kedua (Komander) – (DK II).

Onn juga pernah menerima Darjah Kebesaran Kerajaan British yang membawa pangkat Sir. Pada 2015, sempena keputeraan Sultan Perak, Onn telah dikurniakan Darjah Seri Paduka Cura Si Manja Kini (SPCM) yang membawa pangkat Dato’ Seri. Cucu beliau, Datuk Seri Hishamuddin Tun Hussein telah mewakili bagi pihak Dato Onn untuk mengambil darjah kebesaran berikut.